open-index/open-wikipedia-markdown huggingface dataset:
దాసరి మనోహర్ రెడ్డి

**దాసరి మనోహర్ రెడ్డి**, తెలంగాణ ఉద్యమకారుడు, రాజకీయ నాయకుడు. ప్రస్తుతం భారత్ రాష్ట్ర సమితి పార్టీ తరపున పెద్దపల్లి శాసనసభ నియోజకవర్గం నుండి శాసనసభ్యుడిగా ప్రాతినిధ్యం వహిస్తున్నాడు. ట్రినిటి విద్యాసంస్థలను కూడా స్థాపించాడు.

## విద్యాభ్యాసం
మనోహర్ రెడ్డి 1954, ఫిబ్రవరి 25న రాంరెడ్డి - మధురమ్మ దంపతులకు తెలంగాణ రాష్ట్రం, పెద్దపల్లి జిల్లా, పెద్దపల్లి మండలంలోని కాసులపల్లి గ్రామంలో జన్మించాడు. ఇతనిది వ్యవసాయ నేపథ్యం కలిగిన కుటుంబం.సుల్తానాబాద్ మండలం, గర్రెపల్లిలో పాఠశాల విద్యను, సుల్తానాబాద్ ప్రభుత్వ కళాశాలలో ఇంటర్మీడియట్, మంచిర్యాలలో డిగ్రీ, 1978లో నాగార్జున యూనివర్సిటీలో బీఈడీ, 1980లో మహారాష్ట్రలోని నాగ్ పూర్ లో ఎంఏ (ఎకనామిక్స్) పూర్తి చేశాడు.

## వ్యక్తిగత జీవితం
మనోహర్ రెడ్డికి పుష్పలతతో వివాహం జరిగింది. వారికి ఒక కుమారుడు (ప్రశాంత్ రెడ్డి).

## రాజకీయ విశేషాలు
2010లో టీఆర్ఎస్ పార్టీలో చేరి రాజకీయ జీవితాన్ని ప్రారంభించాడు. 2012 నుంచి టీఆర్ఎస్ పార్టీ పెద్దపల్లి నియోజకవర్గ ఇంచార్జిగా వ్యవహరించాడు. 2014 శాసనసభ ఎన్నికల్లో టీఆర్ఎస్ అభ్యర్థిగా పెద్దపల్లి నుంచి బరిలోకి దిగి 62686 వేల భారీ మెజారిటీతో గెలుపొందాడు. తిరిగి 2018 ఎన్నికల్లో రెండవసారి బరిలోకి దిగి నియోజకవర్గ ఎమ్మెల్యేగా ఘన విజయం సాధించాడు. ఆయన 2018లో శాసనసభలో పబ్లిక్ అకౌంట్స్ కమిటీ (పీఏసీ) సభ్యుడిగా ఉన్నాడు.

## ఇతర వివరాలు
చైనా, ఇజ్రాయెల్, మలేషియా, సింగపూర్, యునైటెడ్ కింగ్‌డమ్‌ మొదలైన దేశాలు సందర్శించాడు. కరీంనగర్ జిల్లాలోని తన అసెంబ్లీ సెగ్మెంట్‌లో పండ్ల మొక్కల పెంపకం, కాలుష్యం నుండి పర్యావరణాన్ని కాపాడినందుకు రాష్ట్ర స్థాయి తెలంగాణ హరిత మిత్ర అవార్డును అందుకున్నాడు.

## మూలాలు

వర్గం:1954 జననాలు
వర్గం:జీవిస్తున్న ప్రజలు
వర్గం:పెద్దపల్లి జిల్లా వ్యక్తులు
వర్గం:పెద్దపల్లి జిల్లా రాజకీయ నాయకులు
వర్గం:పెద్దపల్లి జిల్లా నుండి ఎన్నికైన శాసన సభ్యులు
వర్గం:రెండవ ప్రత్యేక తెలంగాణ ఉద్యమంలో పాల్గొన్న పెద్దపల్లి జిల్లా వ్యక్తులు
వర్గం:తెలంగాణ శాసన సభ్యులు (2014)
వర్గం:తెలంగాణ శాసన సభ్యులు (2018)
వర్గం:తెలంగాణ రాష్ట్ర సమితి రాజకీయ నాయకులు
జిజాబాయి

భారతదేశం వీరమాతలకు పేరెన్నికగన్నది. అటువంటివారిలో ఛత్రపతి శివాజీ మాతృమూర్తి , వీరమాత జిజియాబాయి అగ్రగణ్యులు. మరాఠా యాదవ్ యోధుల కుటుంబంలో జన్మించిన ఆమె హిందూ ధర్మ పరిరక్షణకు , హిందు స్వరాజ్య స్థాపనకు యువ శివాజీని ప్రోత్సహించి, ఆ విధంగా 200 సంవత్సరాలపాటు వెలుగొందిన మరాఠా సామ్రాజ్యానికి రాజమాత అయ్యారు.

## బాల్యం, వివాహం
జిజియాబాయి 1598వ సంవత్సరం నేటి మహారాష్ట్రలోని బుల్ధాన జిల్లాలోని సింద్ ఖేడ్ ప్రాంతంలో జన్మించారు. వారి తండ్రి లఖోజీరావ్ యాధవ్ గోల్కొండ నిజాంషాహి పాలకులవద్ద ముఖ్య పదవిలో ఉండేవారు. జిజియాబాయి భర్త షాహాజీ భోంస్లే బీజాపూర్ సుల్తానుల వద్ద జాగీర్దారుగా పనిచేసేవారు. ఆయన మరాఠాలను,హిందువులను ఏకతాటిపైకి తెచ్చి హిందూ రాజ్య స్థాపన చేయాలని భావించేవారు. ఆ ఆశయం జిజియాబాయికి కూడా ఉండేది. ఆమెకు ఇద్దరు కుమారులు శంభాజీ , శివాజీ. షాహాజీ భోంస్లే తుకాబాయిని రెండవ వివహం చేసుకుని శంభాజీతో బీజాపూర్ సుల్తానుల ఆదేశం మేరకు కర్ణాటక ప్రాంతంలో ఉన్నప్పుడు ఎంతో ఆత్మస్థైర్యంతో శివాజీని పెంచి పెద్దచేశారు.

## స్వరాజ్య స్థాపన
రామాయణ, మహాభారతాలు, పురాణేతిహాసాలలోని వీరగాథలను శివాజీకి చెప్తూ హిందూ స్వరాజ్య స్థాపన అను కర్తవ్యబోధన చేసేవారు. దాదాజీ కొండదేవ్ ను శిక్షకునిగా నియమించి శివాజీకి అన్ని యుద్దవిద్యలు నేర్పించారు. జిజియామాత ఇచ్చిన స్ఫూర్తితో యువ శివాజీ హిందూ స్వరాజ్య స్థాపన ప్రతినపూనారు. పాలనవిషయాలలో కూడా జిజియాబాయి శివాజీకి అనేక సూచనలు చేసేవారు. శివాజీ మొఘల్ ప్రభువు ఔరంగజేబ్ చెరలో ఉన్నప్పుడు మరాఠా సర్దార్లకు ధైర్యం చెప్తూ మరాఠా రాజ్యపాలనను చూసుకున్నారు. 1674వ సంవత్సరం శివాజీ చత్రపతిగా రాయగడ్ లో పట్టాభిషిక్తుడైన 12రోజులకు తన 76వ ఏట పరమపదించారు.

## గుర్తింపు
జిజియాబాయి మాతృమూర్తులందరికీ ఆదర్శప్రాయురాలు. వీరి పేరున భారత ప్రభుత్వం స్త్రీ శక్తి పురస్కారం ఏర్పరిచింది.

వర్గం:1598 జననాలు
వర్గం:1674 మరణాలు
వర్గం:ఆదర్శ వనితలు
వర్గం:మహారాష్ట్ర వ్యక్తులు
లోయర్ దిబాంగ్ వ్యాలీ జిల్లా

**లోయర్ దిబాంగ్ వ్యాలీ జిల్లా, ** అరుణాచల్ ప్రదేశ్ రాష్ట్రం లోని జిల్లా. దేశంలో అత్యల్పజనసాంధ్త్రత కలిగిన జిల్లాలలో ఇది 10వ స్థానంలో ఉంది.

## చరిత్ర
1980లో లోహిత్ జిల్లా లోని కొంతభూభాగం వేరుచేసిన నేపథ్యంలో దిబాంగ్ లోయ జిల్లా కొత్తగా రూపొందింది.2001 డిసెంబరు 16న దీబాంగ్ లోయ జిల్లా, దిగువ దిబాంగ్ లోయ జిల్లాగా విభజించబడింది.

## భౌగోళికం
దిగువ దిబాంగ్ లోయ జిల్లా కేంద్రంగా రోయింగ్. 2001 డిసెంబరున ఈ జిల్లా రూపొందించక ముందు అనిని జిల్లా కేంద్రంగా ఉందెది.

## శాసన వ్యవస్థ
దిగువ దిబాంగ్ లోయ జిల్లాలో 2 శాసనసభ నియోజకవర్గాలు ఉన్నాయి. ఇవి రెండు అరుణాచల్ తూర్పు లోక్‌సభ నియోజకవర్గం భాగంగా ఉన్నాయి.

## జనాభా గణాంకాలు (2011)
2011 జనాభా లెక్కల ప్రకారం అరుణాచల్ ప్రదేశ్‌లోని దిగువ దిబాంగ్ వ్యాలీ జిల్లాలో మొత్తం జనాభా 54,080. వీరిలో 28,053 మంది పురుషులుకాగా, 26,027 మంది స్త్రీలు ఉన్నారు. జిల్లాలో మొత్తం 11,600 కుటుంబాలు ఉన్నాయి. జిల్లా సగటు లింగ నిష్పత్తి 928.

జిల్లాలోని మొత్తం జనాభాలో 21.1% మంది పట్టణ ప్రాంతాల్లో నివసిస్తుండగా, 78.9% మంది గ్రామీణ ప్రాంతాల్లో నివసిస్తున్నారు. పట్టణ ప్రాంతాల్లో సగటు అక్షరాస్యత రేటు 88.4% కాగా గ్రామీణ ప్రాంతాల్లో 63.6%. జిల్లాలోని పట్టణ ప్రాంతాల లింగ నిష్పత్తి 878 కాగా గ్రామీణ ప్రాంతాల వారిది 941గా ఉంది. జిల్లాలో 0-6 సంవత్సరాల వయస్సు గల పిల్లల జనాభా 8009, ఇది మొత్తం జనాభాలో 15%. 0-6 సంవత్సరాల మధ్య 4112 మంది మగ పిల్లలు ఉండగా, 3897 మంది ఆడ పిల్లలు ఉన్నారు. ఈ విధంగా పిల్లల లింగ నిష్పత్తి 948, ఇది దిగువ దిబాంగ్ వ్యాలీ జిల్లాలోని సగటు లింగ నిష్పత్తి (928) కంటే ఎక్కువ. జిల్లా మొత్తం అక్షరాస్యత రేటు 69.13%. దిగువ దిబాంగ్ వ్యాలీ జిల్లాలో పురుషుల అక్షరాస్యత రేటు 64.47% ఉండగా, స్త్రీల అక్షరాస్యత రేటు 52.88% ఉంది.

## భాషలు
దిగువ దిబాంగ్ లోయ జిల్లా ఇడు మిష్మి, ఆది, సినో-టిబెటన్ (అంతరించిపోతున్న భాధలలో ఒకటి) భాషలు వాడికలో ఉన్నాయి.

## వృక్షజాలం, జంతుజాలం
దిగువ దిబాంగ్ జిల్లా వన్యమృగాలతో సుసంపన్నమై ఉంది. ఈ అరణ్యాలలో మిష్మి టాకిన్, రెడ్ గోరల్, ఏనుగులు, అడవి నీటి దున్న, మౌంట్జాక్ వంటి వన్యమృగాలు ఉన్నాయి. స్క్లటర్ మోనల్, బ్లిత్స్ ట్రాగోపన్, రుఫోర్స్ - నెక్డ్ హార్న్‌బిల్, బెంగాల్ ఫ్లోరికన్, వైట్ - వింగ్డ్ వుడ్ డక్ వంటి పక్షులు ఉన్నాయి. సైన్సు ప్రపంచానికి సరికొత్త ప్రాణి అయిన మిష్మి హిల్స్ జైంట్ ఎగిరే ఉడుత " పెటౌరిస్టా మిష్మింసిస్ " ఈ ప్రాంతంలో కనిపిస్తుంది. 1980లో దిగువ దిబాంగ్ లోయ జిల్లాలో 282 చ.కి.మీ వైశాల్యంలో " మెహయో విల్డ్‌లైఫ్ శాంక్చ్యురీ " ఏర్పాటుచేయబడింది.

## మూలాలు

## వెలుపలి లింకులు

వర్గం:అరుణాచల్ ప్రదేశ్ జిల్లాలు
వర్గం:2011 స్థాపితాలు
వర్గం:లోయర్ దిబాంగ్ వ్యాలీ జిల్లా
వర్గం:భారతదేశం లోని జిల్లాలు
స్త్రీ శక్తి పురస్కారం

భారతదేశ స్వాతంత్ర్యానికి పూర్వం, ఆ తర్వాత మహిళల కోసం విశేష కృషి చేసిన సాహస నారీమణుల స్ఫూర్తిని భావితరాలకు పంచడానికి భారతదేశ ప్రభుత్వం స్త్రీ శక్తి పురస్కారాలను 1991లో నెలకొల్పింది. మొత్తం ఆరు విభాగాలలో ఈ అవార్డులను కేంద్ర స్త్రీ, శిశు సంక్షేమ మంత్రిత్వశాఖ ప్రదానం చేస్తుంది. ప్రతి సంవత్సరం మార్చి 8న అంతర్జాతీయ మహిళా దినాన ఈ పురస్కారాలను రాష్ట్రపతి చేతులమీదుగా బహుకరిస్తారు.

ఈ అవార్డులకు ధైర్యసాహసాలకు ప్రతీకగా నిలిచిన నారీమణుల పేర్ల మీద పెట్టడం జరిగింది. అవి

•అహల్యా బాయి హోల్కర్

• కన్నగి

• జిజాబాయి

• రాణీ గైడెన్ల్యు జెలియాంగ్

• ఝాన్సీ లక్ష్మీబాయి,

•రుద్రమదేవి (దీనిని స్త్రీ/ పురుషులకు ఇస్తారు)

 ఈ అవార్డు కింద 3 లక్షల రూపాయల నగదుతోపాటు, ప్రశంసాపత్రాన్ని బహుకరిస్తారు.

## రంగాలు
మొదటి 4 స్త్రీ శక్తి పురస్కారాలను ఈ కింది రంగాల్లో కృషి చేసిన వారికి అందజేస్తారు.

• మహిళలు, బాలికలకు పునరావాసం, తోడ్పాటు

• దిక్కులేని మహిళలు, పిల్లలు, వితంతువులు, అఘాయిత్యానికి గురైన బాధితులు, వృద్ధ మహిళలు, వికలాంగ మహిళలు చిన్నారులకు చేయూత

• విద్య, శిక్షణ

• స్వశక్తి మహిళా సంఘాలకు ప్రాచుర్యం

• వ్యవసాయం గ్రామీణ పరిశ్రమలలో మహిళలకు చేయూతనిచ్చి వారిని వెట్టిచాకిరీల నుంచి దూరం చేయడం.

• పర్యావరణ పరిరక్షణ

• సంఘాలు, రాజకీయ అంశాల్లో మహిళల సాధికారతకు కృషి చేయడం.

• దేశీయ వైద్య పద్ధతులను పెంపొందించి స్త్రీల ఆరోగ్యం కోసం కృషి చేయటం.

•కళలు, మీడియా సాయంతో స్త్రీ సంబంధిత అంశాల పై స్పృహను, అవగాహనను కల్పించడం.

వ్యక్తిగత లేదా వృత్తిపరమైన జీవితంలోని కష్టాలను, అడ్డంకులను ధైర్యం, ఆత్మవిశ్వాసాలతో ఎదుర్కొని తమను తాము నిరూపించుకున్న ధీరవనితలకు రాణి లక్ష్మీబాయి పురస్కారం అందిస్తారు.
చివరగా చేర్చిన రాణి రుద్రమ పురస్కారాన్ని అపార ధైర్యసాహసాలు, నాయకత్వ లక్షణాలు, పరిపాలనా దక్షత ఉన్న స్త్రీ/పురుషులకు ఇస్తారు.

## 2013 పురస్కార గ్రహీతలు
•అహల్యా బాయి హోల్కర్ అవార్డ్ ---డా. సీమ సఖారే (మహారాష్ట్ర

• కన్నగి అవార్డ్ ---శ్రీమతి టి. రాధా.కె.ప్రశాంతి (ఆంధ్ర ప్రదేశ్)

•జిజాబాయి అవార్డ్ --- శ్రీమతి బీన సేథ్ లష్కరి (మహారాష్ట్ర)

• రాణీ గైడెన్ల్యు జెలియాంగ్ అవార్డ్ --- డా. వర్తికా నంద (ఢిల్లి)

• ఝాన్సీ లక్ష్మీబాయి అవార్డ్ --- శ్రీమతి మానసి ప్రధాన్ (ఒడిషా)

•రుద్రమదేవి అవార్డ్ ---డా. ఎం. వెంకయ్య (ఆంధ్ర ప్రదేశ్) 

వర్గం:పురస్కారాలు
వర్గం:బహుమతులు
అంజావ్ జిల్లా

**అంజావ్ జిల్లా,** భారతదేశం, అరుణాచల్ ప్రదేశ్ రాష్ట్రానికి చెందిన జిల్లాలలో ఇది ఒకటి. లోహిత్ జిల్లా లోని కొంత భూభాగం 2004 ఫిబ్రవరి 16న వేరుచేసి అంజావ్ జిల్లా రూపొందించబడింది. జిల్లా ఉత్తర సరిహద్దులో చైనా ఉంది. హవాయ్ సముద్రమట్టానికి 1296 మీ ఎత్తున ఉంది. ఇది జిల్లాకు కేంద్రంగా ఉంది. ఇది బ్రహ్మపుత్ర నది ఉపనది అయిన లోహిత్ నదీతీరంలో ఉంది. ఇది తూర్పు భారతదేశ చివరిభాగంలో ఉంది. అంజావ్ జిల్లా తూర్పు సరిహద్దులో డాంగ్ (అరుణాచల్ ప్రదేశ్) . భారతదేశంలోని అత్యల్ప జనసాంధ్రత కలిగిన జిల్లాలలో ఇది రెండవది.

## చరిత్ర

1962 యుద్ధం సమయంలో, అంజావ్‌ లోని కొన్ని ప్రాంతాలను చైనా కొంతకాలం ఆక్రమించింది. వివాదాస్పద సరిహద్దు ప్రాంతం కావడంతో అంజావ్ జిల్లాలో భారత సైన్యం ఎప్పుడూ ఉంటుంది. 2020 చైనా-భారత్ వాగ్వివాదాల సమయంలో ఈ ప్రాంతానికి అదనపు దళాలను మోహరించారు.

## జనాభా గణాంకాలు (2011)
2011 జనాభా లెక్కల ప్రకారం అరుణాచల్ ప్రదేశ్‌లోని అంజావ్ జిల్లాలో మొత్తం జనాభా 21,167. వీరిలో 11,507 మంది పురుషులు కాగా, 9,660 మంది మహిళలు ఉన్నారు. జిల్లాలో మొత్తం 4,612 కుటుంబాలు ఉన్నాయి. అంజావ్ జిల్లా సగటు లింగ నిష్పత్తి 839. మొత్తం జనాభాలో 4.6% మంది పట్టణ ప్రాంతాల్లో నివసిస్తుండగా, 95.4% మంది గ్రామీణ ప్రాంతాల్లో నివసిస్తున్నారు. పట్టణ ప్రాంతాల్లో సగటు అక్షరాస్యత రేటు 80.3% కాగా గ్రామీణ ప్రాంతాల్లో 55.2%. అలాగే జిల్లాలోని పట్టణ ప్రాంతాల లింగ నిష్పత్తి 571 కాగా గ్రామీణ ప్రాంతాల వారిది 855. 0-6 సంవత్సరాల వయస్సు గల పిల్లల జనాభా 3472, ఇది మొత్తం జనాభాలో 16%. 0-6 సంవత్సరాల మధ్య 1744 మంది మగ పిల్లలు, 1728 మంది ఆడ పిల్లలు ఉన్నారు. పిల్లల లింగ నిష్పత్తి 991, ఇది అంజావ్ జిల్లాలోని సగటు లింగ నిష్పత్తి (839) కంటే ఎక్కువ. జిల్లా మొత్తం అక్షరాస్యత రేటు 56.46%. అంజావ్ జిల్లాలో పురుషుల అక్షరాస్యత రేటు 56.69%, స్త్రీల అక్షరాస్యత రేటు 35.89%.

## పరిపాలనా విభాగాలు

### '''ఉప విభాగాలు'''
జిల్లా 2 ఉపవిభాగాలుగా విభజించబడి ఉంది.

### బ్లాకులు
జిల్లా 4 బ్లాకులుగా విభజించబడి ఉంది.

### '''తాలూకాలు'''
పరిపాలనను సులభతరం చేయడానికి, అంజావ్ జిల్లా 8 సర్కిల్‌లుగా విభజించబడింది (తాలూకా/తహసీల్/తహశీల్) ఇవి ఉప-జిల్లాలను సూచించే పరిపాలనా విభాగాలు. సర్కిల్‌లు బహుళ గ్రామాలు, కొన్ని పట్టణాలను కలిగి ఉంటాయి.

## శాసన వ్యవస్థ

### శాసనసభ నియోజక వర్గాలు
హయులియాంగ్ శాసనసభ నియోజకవర్గం.

### '''లోక్‌సభ నియోజకవర్గాలు'''
ఈ జిల్లా అరుణాచల్ తూర్పు లోక్‌సభ నియోజకవర్గంలో భాగంగా ఉంది.

జిల్లాలో ప్రధాన పంటలు: మొక్కజొన్న, వరి, బీన్స్, ఏలకులు, ఆరెంజ్, బఠాణీ, ఆఫిల్.

## గిరిజనులు
మిష్మి, జాఖ్రింగ్. (వీరిని జిల్లాలో ప్రధాన గిరిజనులుగా పరిగణిస్తారు).

## వృక్షజాలం, జంతుజాలం
జిల్లా జంతుజాలంలో సుసంపన్నమై ఉంది. జిల్లాలో అరుదైన క్షీరదాలైన మిష్మి తకిన్, రెడ్ గొరల్, గాంగ్షన్ ముంత్జాక్, లీఫ్ ముంత్జాక్ ఉన్నాయి. అలాగే జిల్లాలో అరుదైన స్కేటర్ మోనల్, ఎ పైన్, పినస్ మెర్కుసి వంటి పక్షులు ఇక్కడ మాత్రమే కనిపిస్తుంటాయి. సైన్సు ప్రపంచానికి సరికొత్తది అయినా ఎగిరే ఉడుత ఇక్కడ కనిపిస్తుంది. దీనికి " మిష్మి హిల్స్ జైంట్ ఫ్లైంగ్ స్క్వైరల్ ", పెట్ ఉరిస్టా మిష్మియంసిస్" అనవచ్చు.

## మూలాలు

## వెలుపలి లంకెలు

వర్గం:అరుణాచల్ ప్రదేశ్ జిల్లాలు
వర్గం:అంజావ్ జిల్లా
వర్గం:2004 స్థాపితాలు
వర్గం:భారతదేశం లోని జిల్లాలు
ఉదల్గురి జిల్లా

**ఉదల్గురి జిల్లా,** (అస్సాం: ওদালগুৰি জিলা) భారతదేశం, అస్సాం రాష్ట్రం లోని జిల్లా. ఉదల్గురి పట్టణం జిల్లా కేంద్రంగా  ఉంది.

## పేరువెనుక చరిత్ర
జిల్లా కేంద్రమైన ఉదల్గురి పేరు జిల్లా పేరుగా ఉంది. ఉదల్గురి పేరు గురించి 3 కథనాలు ఉన్నాయి. మొదటిది ఓడల్ (ఒక చెట్టు), గురి (వేర్లు లేక పరిసరాలు). ఒడల్ చెట్లు అధికంగా ఉన్న ప్రాంతంలో ఊరు అభివృద్ధి చెందింది కనుక ఈ ఊరికి ఈ పేరు వచ్చింది. మరొక కథనంలో ఉద్దాలక మహర్షి ఆశ్రమం ఉన్న ప్రదేశం కనుక ఈ ప్రాంతానికి ఈ పేరు వచ్చింది. ఇంకొక కథనం అనుసరించి బోడో భాషలో " ఓడో గురి " అంటే విశాలమైన మెత్తని మట్టి కలిగిన ప్రాంతమని అర్ధం.

## చరిత్ర
ఉదల్గురి జిల్లా 2004 జూన్ 14 న ఏర్పడింది. బోడోలాండ్‌లోని 4 జిల్లాలలో ఇది ఒకటి. దర్రాంగ్ జిల్లాలో కొంత భూభాగం విడదీసి ఈ జిల్లా రూపొందిద్దుకుంది. ప్రస్తుత జిల్లా ప్రాంతం ఉదల్గురి ఉపవిభాగంగా ఉంటూ వచ్చింది. జిల్లాలో హిందువులు, క్రైస్తవులు, ముస్లిములు అధికసంఖ్యలో ఉన్నారు. 1980 వరకూ ఇది చాలా ప్రశాంతమైన ప్రాంతంగా ఉంటూ వచ్చింది. తరువాత తరచుగా మతసంఘర్షణలు చోటుచేసుకున్నాయి. అస్సాం రాష్ట్రంలోని స్వాతంత్ర్యపోరాటవీరులలో ఒకరైన జొజారాం శర్మ ఈ జిల్లాలో నివసించాడు. జిల్లాలో ఒక పురాతనమైన ప్రార్థనా మందిరం (అస్సామీయుల ప్రార్ధానా ప్రదేశం) ఉంది. అలాగే ఉదల్గురిలో పురాతన హనుమాన్ ఆలయం ఉంది. అలాగే పురాతన బాప్టిస్ట్ క్రైస్తవ చర్చి ఉంది. 
## 2001 లో గణాంకాలు

* అస్సామీ ప్రజలలో బోర్పెటియా, బోడో, కోచ్ రాజ్‌బొంగ్షి, రాభా, సయోటల్, మార్వారి, బెంగాలి హిదువులు, ఇతర ప్రజలు ఉన్నారు.

## భౌగోళికం,
ఈ జిల్లా ఉత్తర సరిహద్దులో భూటాన్, పశ్చిమ కమెంగ్ జిల్లా అరుణాచల్ ప్రదేశ్, తూర్పు సరిహద్దులో సోనిత్‌పూర్ జిల్లా, దక్షిణ సరిహద్దులో దర్రాంగ్ జిల్లా, పశ్చిమ సరిహద్దులో బక్సా జిల్లా ఉంది. జిల్లా వైశాల్యం 1852చ.కి.మీ.
### అభయారణ్యాలు
* మనస్ నేషనల్ పార్క్ (కొంత భాగం)

## విభాగాలు
* జిల్లా 2 ఉపవిభాగాలుగా విశిపోయింది: ఉదల్గురి, భెర్గావ్.
* ఉపవిభాగాలు అదనంగా 9 రెవెన్యూ సర్కిల్స్‌గా విడివడ్డాయి: ఉదల్గురి, మజ్‌బాత్, హరిసింగ.కలైగావ్, ఖొయిర్బరి, డాల్గావ్, పతెరీఘాట్, మంగళ్డై, ధెకైజులి.
* 3 అసెంబ్లీ నియోజకవర్గాలు ఉన్నాయి: పనెరి, మజ్బాత్, ఉదల్గురి.
* ఇవన్నీ మంగళడై పార్లమెంటు నియోజకవర్గంలో భాగంగా ఉన్నాయి.

## వృక్షజాలం , జంతుజాలం
1990లో ఉదల్గురి జిల్లాలో " మనస్ నేషనల్ పార్క్ " స్థాపించబడింది. ఇది ఈ పార్కును ఇతర 4 జిల్లాలతో పంచుకుంటుంది.

## మూలాలు

## వెలుపలి లింకులు
* Udalguri district website

వర్గం:అసోం జిల్లాలు

వర్గం:2004 స్థాపితాలు
వర్గం:భారతదేశం లోని జిల్లాలు
వర్గం:2004లో స్థాపించబడిన రాష్ట్రాలు, భూభాగాలు
గోపాలపురం (ఏ.కొండూరు)

**గోపాలపురం** కృష్ణా జిల్లా ఏ.కొండూరు మండలానికి చెందిన రెవెన్యూయేతర గ్రామం.

## గ్రామ భౌగోళికం
సముద్రమట్టానికి 56 మీ.ఎత్తులో ఉంది.

## సమీప గ్రామాలు
నూజివీడు, హనుమాన్ జంక్షన్, పాల్వంచ, విజయవాడ

## గ్రామంలో విద్యా సౌకర్యాలు
జిల్లాపరిషత్ హైస్కూల్, కొండూరు, జిల్లా పరిషత్ హైస్కూల్, రామచంద్ర్రాపురం

## రామానికి రవాణా సౌకర్యాలు
కంభంపాడు, పుట్రేల నుండి రోడ్డురవాణా సౌకర్యం కలదు.  రైల్వేస్టేషన్; విజయవాడ 55 కి.మీ.దూరంలో ఉంది

## గ్రామజనాబా
తెలుగు ప్ర్రాంతీయభాష

## దర్శనీయ ప్రదేశాలు/దేవాలయాలు
శ్రీ భక్తాంజనేయస్వామివారి ఆలయం.

## మూలాలు
లంగ్‌డంగ్ జిల్లా

**లంగ్‌డంగ్ జిల్లా, ** భారతదేశం **, ** అరుణాచల్ ప్రదేశ్ రాష్ట్రం లోని జిల్లా. ఇది రాష్ట్రంలో సరికొత్తగా రూపొందిన జిల్లా. తిరప్ జిల్లా దక్షిణభూభాగం వేరుచేయగా ఈ జిల్లా రూపొందింది. జిల్లా తూర్పు సరిహద్దులో మయన్మార్ దేశం, పశ్చిమ, దక్షిణ సరిహద్దులో నాగాలాండ్ రాష్ట్ర సరిహద్దులు ఉన్నాయి. ఉత్తర సరిహద్దులో తిరప్ జిల్లా ఉంది. 

## చరిత్ర
లంగ్‌డంగ్ జిల్లాలో స్థానికంగా వింకో ప్రజలు నివసించేవారు. ఉత్పత్తి పరంగా ఈ జిల్లా రాష్ట్రంలో వెనుకబడిన జిల్లాగా గుర్తించబడుతుంది. 2009 ఆగస్టు 7 స్టేట్ కాబినెట్ అప్పటి ముఖ్యమంత్రి డోర్జీ ఖదు ఆధ్వర్యంలో రూపొందించబడింది. 
 2010 జూన్ 23న జిల్లా సరిహద్దులను నిర్ణయించడానికి రాష్ట్రప్రభుత్వం అధికారిక కమిటీని ఏర్పాటు చేసింది. 2011 ఆగస్టు 11 కమిటీ నివేదికలను పరిశీలించిన తతువాత 2011 సెప్టెంబరు 26న జిల్లా రూపొందింది. 2012 మార్చి 19 న జిల్లా ముఖ్యమంత్రి " నాబం తుకి " చేత అధికారింగా గుర్తించబడింది.

## విభాగాలు
లంగ్‌డంగ్ జిల్లా 6 డివిజన్లుగా విభజించబడింది: లంగ్‌డంగ్, కనుబరి, పొంగ్చౌ, వాక్క (అరుణాచల్ ప్రదేశ్), పుమావ్, లాను..

## గణాంకాలు
జిల్లాలో 2011 నాటికి 56,953 జనాభా ఉంది. జిల్లాలో ప్రధానంగా వాంచో ప్రజలు నివసిస్తున్నారు. వారు నాగా ప్రజలను సాంస్కృతికంగా పోలి ఉంటారు. వారు తుపాకీ తయారీ, చెక్క చెక్కడం, పూసల తయారీని అభ్యసిస్తారు. వారు ఝుమ్ సాగు అని పిలవబడే స్లాష్ అండ్ బర్న్ సాగును అనుసరిస్తారు. ఇప్పటికీ చాలా మంది ప్రజలు యానిమిజాన్ని అనుసరిస్తున్నారు, అయితే కొందరు క్రైస్తవ మతంలోకి మారారు.

## మూలాలు

## వెలుపలి లంకెలు

వర్గం:అరుణాచల్ ప్రదేశ్ జిల్లాలు
వర్గం:వెనుకబడిన ప్రాంతాల అభివృద్ధి నిధులు పొందుతున్న జిల్లాలు
వర్గం:2012లో స్థాపించిన జిల్లాలు, భూభాగాలు
వర్గం:లంగ్‌డంగ్ జిల్లా
వర్గం:భారతదేశం లోని జిల్లాలు
కురుంగ్ కుమే జిల్లా

**కురుంగ్ కుమే జిల్లా, ** భారతదేశం, అరుణాచల్ ప్రదేశ్ రాష్ట్రం లోని జిల్లా. జిల్లా కేంద్రం కొలోరియాంగ్.

## పేరువెనుక చరిత్ర
కురుంగ్, కుమే పదాల కలయికతో ఈ జిల్లాకీ పేరు వచ్చింది. ఈ జిల్లా నుండి కురుంగ్, కుమే నదులు ప్రవహిస్తూ ఉండడమే ఇందుకు కారణం. పురాణకథనం అనుసరించి కురుంగ్, కుమే నదులు అక్కచెల్లెళ్ళని కురుంగ్ వారి తల్లితండ్రులల అనుమతి లేకుండా వివాహం చేసుకొందని. వారి తల్లితండ్రులు ఆమెను శపిస్తూ ఆమె మీద బూడిదను చల్లారని అందుకనే అది ఉగ్రంగా బూడిద వర్ణంలో ప్రవహిస్తుందని, కుమే తన తల్లి తండ్రుల అనుమతితో వివాహం చేసుకుని వారి దీవెనలందుకున్నదని అందుకే అది స్వచ్ఛంగా నెమ్మదిగా ప్రవహిస్తుందని ఇక్కడి ప్రజలు విశ్వసిస్తున్నారు.

## చరిత్ర
1914లో ప్రస్తుత జిల్లా ప్రాంతం ఒకప్పుడి ఈశాన్య సరిహద్దు భాగంగా ఉండేది. 1954లో ఇది సుబంసిరి విభాగం సరిహద్దుగా మారింది. తరువాత ఇది దిగువ సుబన్సిరి జిల్లా అయింది. 2001 ఏప్రిల్ 1 దిగువ సుబంసిరి జిల్లలో కొంత భూభాగం వేరు చేసి ఈ జిల్లా రూపొందించబడింది.

## విభాగాలు
కురుంగ్‌కుమే జిల్లాలో 3 అసెంబ్లీ నియోజకవర్గాలు ఉన్నాయి: పాలిన్, నియాపిన్, కొలోరియాంగ్. అరుణాచల్ పశ్చిమ లోక్‌సభ నియోజకవర్గానికి చెంది ఉన్నాయి.

## జనాభా గణాంకాలు (2011)
2011 భారత జనాభా లెక్కల ప్రకారం అరుణాచల్ ప్రదేశ్‌లోని కురుంగ్ కుమే జిల్లాలో మొత్తం జనాభా 92,076. వీరిలో 45,318 మంది పురుషులుకాగా, 46,758 మంది స్త్రీలు ఉన్నారు. జిల్లా పరిధిలో మొత్తం 15,037 కుటుంబాలు ఉన్నాయి. జిల్లా సగటు లింగ నిష్పత్తి 1,032.జిల్లా మొత్తం జనాభాలో 2.5% మంది పట్టణ ప్రాంతాల్లో నివసిస్తుండగా, 97.5% మంది గ్రామీణ ప్రాంతాల్లో నివసిస్తున్నారు. పట్టణ ప్రాంతాల్లో సగటు అక్షరాస్యత రేటు 69.4% కాగా గ్రామీణ ప్రాంతాల్లో 48.2%. అలాగే కురుంగ్ కుమే జిల్లాలోని పట్టణ ప్రాంతాల లింగ నిష్పత్తి 882 కాగా గ్రామీణ ప్రాంతాల వారిది 1,036గా ఉంది కురుంగ్ కుమే జిల్లాలో 0-6 సంవత్సరాల వయస్సు గల పిల్లల జనాభా 16988, ఇది మొత్తం జనాభాలో 18%. 0-6 సంవత్సరాల మధ్య 8568 మంది మగ పిల్లలు ఉండగా, 8420 మంది ఆడ పిల్లలు ఉన్నారు. బాలల లింగ నిష్పత్తి 983, కురుంగ్ కుమే జిల్లా మొత్తం అక్షరాస్యత రేటు 48.75%. కురుంగ్ కుమే జిల్లాలో పురుషుల అక్షరాస్యత రేటు 44.7%, స్త్రీల అక్షరాస్యత రేటు 34.96%.

## మూలాలు

## భౌగోళిక స్థితి

## వెలుపలి లింకులు

* Kurung Kumey district website
* Kurung Kumey 14th district in Arunachal

వర్గం:అరుణాచల్ ప్రదేశ్ జిల్లాలు
వర్గం:2001 స్థాపితాలు
వర్గం:కురుంగ్ కుమే జిల్లా
వర్గం:భారతదేశం లోని జిల్లాలు
కృష్ణారావుపాలెం (ఏ.కొండూరు)

**కృష్ణారావుపాలెం ,కృ**ష్ణా జిల్లా ఏ.కొండూరు మండలానికి చెందిన రెవెన్యూయేతర గ్రామం.ఇది సముద్రమట్టానికి 56 మీ.ఎత్తులో ఉంది
## గ్రామానికి రవాణా సౌకర్యాలు
కంభంపాడు, పుట్రేల నుండి రోద్దురవాణా సౌకర్యం కలదు. రైల్వెస్టేషన్; విజయవాడ 55 కి.మీ
## గ్రామములోని విద్యా సౌకర్యాలు
ఆంధ్రప్రదేశ్ రాష్ట్ర సాంఘిక సంక్షేమ శాఖ వారి బాలుర గురుకుల పాఠశాల:- ఈ పాఠశాలలో గణిత ఉపాధ్యాయులుగా పనిచేయుచున్న శ్రీ ఎం.అనిల్ కుమర్ ని ఏ.పి.కల్చరల్ అవేర్ నెస్ సొసైటీ వారు ఉత్తమ ఉద్యోగి పురస్కారంతోపాటు, రాష్ట్ర ఉత్తమ పౌరుడు పురస్కారానికి ఎంపిక చేసారు. ఇటీవల విశాఖపట్నంలో నిర్వహించిన ఒక కార్యక్రమంలో, సొసైటీ వ్యవస్థాపక అధ్యక్షులైన శ్రీ గంగాళ్ళ విజయకుమార్ చేతులమీదుగా, వీరికి ఈ పురస్కారాలను అందజేసినారు. [1]
## గ్రామంలో మౌలిక వసతులు
### త్రాగునీటి సౌకర్యం
ఈ గ్రామములో శుద్ధినీటి కేంద్రం ఏర్పాటు చేయుటకై, ఐదు లక్షల రూపాయల విలువైన ఆర్.ఓ.ప్లాంట్ సామగ్రిని, గ్రామానికి తెచ్చినారు. వీటితో గ్రామములోని పంచాయతీ కార్యాలయ ప్రాంగణంలో ఒక ఆర్.వో.ప్లాంటును ఏర్పాటుచేసినారు. మండలంలోని పలు గ్రామాలలో ప్రజలు, ఫ్లోరోసిస్ కారణంగా తీవ్ర అనారోగ్యం పాలవుచున్న నేపథ్యంలో, అధికారులు, ప్రజాప్రతినిధులూ, ఈ కేంద్రాన్ని ఏర్పాటుచేసినారు. దీనితో వారి త్రాగునీటి కష్టాలు తీరినవని గ్రామస్థులు సంతోషం వ్యక్తం చేయుచున్నారు. ఈ కేంద్రం వలన కృష్ణారావుపాలెం, మాన్‌సింగ్‌తండా, దీప్లానగర్, కేశ్యా-గ్యామా తండాలలోని ప్రజలకు 2017,జూన్-9వతేదీ నుండి శుద్దినీరు లభించుచున్నది. [2]&[3]
## గ్రామ పంచాయతీ
2013,జులైలో ఈ గ్రామ పంచాయతీకి నిర్వహించిన ఎన్నికలలో శ పిన్నమనేని శ్రీనివాసరావు, సర్పంచిగా ఎన్నికైనాడు. [2]

## మూలాలు

## చిత్రమాలిక

Rama Bantu.JPG|రామబంటు
Temple facade.JPG|ఆలయం ప్రవేశద్వారం
A typical tomb in a village atmosphere.JPG|ఒక గ్రామం వాతావరణంలో ఒక విలక్షణ సమాధి
A typical house in Krishnarao Palem.JPG|కృష్ణారావు పాలెం లో ఒక విలక్షణ (హౌస్) ఇల్లు
Typical Village near Chatrai Mandal.JPG|చాట్రాయి మండల సమీపంలో సాధారణ గ్రామం


## వెలుపలి లంకెలు
కె. ఎస్. రామారావు

** కె.ఎస్. రామారావు ** ఒక తెలుగు సినీ నిర్మాత. **క్రియేటివ్ కమర్షియల్స్ ** పతాకం పై పలు విజయవంతమైన చిత్రాలను నిర్మించి పెక్కు పురస్కారాలను కూడా పొందారు.
## నేపధ్యము
ఇతనిది విజయవాడ. అక్కడే పుట్టి పెరిగాడు. విద్యాభ్యాసం కూడా అక్కడే చేశాడు. ఇరవై ఒక్క ఏళ్లు వయస్సులో విజయవాడ నుండి చెన్నై వెళ్ళాడు. సినిమాల మీద ఇతని ఆసక్తి గమనించి కె. రాఘవేంద్రరావు వాళ్ల నాన్న కె.ఎస్. ప్రకాశరావు గారు అతడిని తన వద్ద దర్శకత్వ శాఖలో సహాయకుడిగా పెట్టుకున్నాడు. ఆయన వద్ద 'బందిపోటు దొంగలు', 'విచిత్ర కుటుంబం', 'నా కుటుంబం' అనే మూడు సినిమాలకు పనిచేశాడు. ఆ తర్వాత ఇతని నాన్నకి ఒంట్లో బాగా లేకపోవడంతో విజయవాడ తిరిగి వచ్చాడు. అప్పుడే వచ్చిన 'జై ఆంధ్ర' ఉద్యమంలో చురుకుగా పాల్గొన్నాడు. ఆంధ్రా పీపుల్ అసోసియేషన్‌కు సెక్రటరీగా ఉండేవాడు. కానీ వాటిలోనూ రాజకీయ నాయకులు రావడంతో వదిలేసి, మళ్లీ చెన్నైకి వెళ్లిపోయాడు.

## నిర్మించిన చిత్రాలు
ఇతను మొదట పుట్టనకనగళ్ అనే కన్నడ దర్శకుడి మీద అభిమానం ఉండటంతో ఆయన సినిమాని తెలుగులో అనువాదం చేశాడు. అది ఫ్లాపయింది. కమల్‌హాసన్ అబిమాని కావడంతో 'ఎర్ర గులాబీలు' కొన్నాడు. అది పెద్ద హిట్టయింది. అలాగే ఆయనదే 'టిక్ టిక్ టిక్' చేశాడు. అదీ బాగా ఆడింది. ఆ తర్వాత సుహాసిని మొదటి సినిమా 'మౌనగీతం' చేశాడు. అది కూడా ఆడింది. అలా డబ్బింగ్ సినిమాలతో ఆర్థికంగా నిలదొక్కుకున్నాడు. ఆ తర్వాత నెమ్మదిగా ప్రధాన సినిమాల్లోకి వచ్చాడు. చిన్నప్పట్నించీ సాహిత్యం ఎక్కువగా చదివేవాడు. ఆంధ్రజ్యోతిలో యండమూరి వీరేంద్రనాథ్ ధారావాహిక 'అభిలాష' చదువుతూ, బాగుందనిపించి, ఓ బృందాన్ని ఏర్పాటు చేసుకుని, ఆ సినిమా తీశాడు. ఇళయరాజాను నేరుగా తెలుగుకు పరిచయం చేసింది ఆ సినిమాతోనే. అదివరకు 'సీతాకోకచిలుక'కు ఆయన పనిచేసినా, అందులోని పాటలు తమిళ ట్రాకువే. ఆయన ప్రత్యేకంగా తెలుగు సినిమా కోసం ట్యూన్లు కట్టింది మొదటగా 'అభిలాష'కే. ఆ తర్వాత ఆయన ఇతని సినిమాలకు తెలుగు ట్యూన్లే చేస్తూ వచ్చారు.

## చిత్రాల జాబితా
# కౌసల్య కృష్ణమూర్తి (2019)
# వరల్డ్ ఫేమస్ లవర్ (2020)

## మూలాలు

## బయటి లంకెలు
* 
* కె. ఎస్. రామారావు తో ముఖాముఖి

వర్గం:జీవిస్తున్న ప్రజలు
వర్గం:తెలుగు సినిమా నిర్మాతలు
సాధనపల్లి ఆనంద్‌కుమార్

**సాధనపల్లి ఆనంద్‌కుమార్‌** తెలంగాణ రాష్ట్రానికి చెందిన పర్వతారోహకుడు. ఇతను 2014 మే 25 న ఎవరెస్టు శిఖరాన్ని అధిరోహించి భారత జాతీయ పతాకాన్ని ఎగురవేశారు. ఇతను 17 సంవత్సరాల వయస్సులోనే ఎవరెస్ట్ శిఖరాన్ని అధిరోహించి మొట్టమొదట అధిరోహించిన దళిత బాలుడు గా చరిత్ర సృష్టించాడు.

## జీవిత విశేషాలు
ఆనంద్ కుమార్ భద్రాద్రి కొత్తగూడెం జిల్లా చర్ల మండలం కలివేరు గ్రామానికి చెందిన లక్ష్మి, కొండలరావు దంపతుల కుమారుడు. ఆనంద్‌కుమార్ అన్నపురెడ్డిపల్లి ఏపీఎస్‌డబ్ల్యూఆర్‌ఎస్‌లో ఇంటర్ బైపీసీ మొదటి సంవత్సరం చదువుతున్నాడు. కొండలరావు సైకిల్ రిపేరు దుకాణం నడుపుతున్నారు.

## పర్వతారోహణ
ఇతను స్వచ్ఛందసంస్థ స్వైరోస్, పర్వతారోహణలో శిక్షణ ఇచ్చే ట్రాన్సెండ్ అడ్వెంచర్స్ సంస్థల అండతో ప్రపంచంలో అతి ఎత్తైన ఎవరెస్ట్ శిఖరాన్ని అధిరోహించేందుకు నడుం బిగించాడు. రాష్ట్రంలోని సాంఘిక సంక్షేమ గురుకుల పాఠశాలల్లో చదువుతున్న విద్యార్థులకు వివిధ పరీక్షలు నిర్వహించి, వారిలో అర్హులైన ఇద్దరిని స్వైరోస్ సంస్థ ఎంపిక చేసింది. వారికి మెరుగైన శిక్షణ ఇచ్చి 2014 ఏప్రిల్ 4 న ఎవరెస్ట్ శిఖరాధిరోహణ యాత్రను ప్రారంభించింది.
ఈ యాత్రలో 14 సంవత్సరాల వయస్సులోనే ఎవరెస్ట్ శిఖరాన్ని అధిరోహించిన బాలికగా తెలంగాణా ప్రాంతానికి చెందిన తెలుగమ్మాయి మాలావత్ పూర్ణ రికార్డు సృష్టించింది. వీరితో పాటు వివిధ దేశాలకు చెందిన 30 మంది ఈ సాహసయాత్ర చేపట్టారు. వీరు ప్రముఖ పర్వతారోహకుడు, ట్రైనర్, అర్జున అవార్డు గ్రహీత శేఖర్‌బాబు నేతృత్వంలో ఈ సాహస యాత్ర సాగిస్తున్నారు.

ప్రపంచంలోనే ఎత్తైన పర్వతం ఎవరెస్టు శిఖరం 29,035 అడుగులు ఉంటుంది. వీరు ఎవరెస్టు శిఖరం ఉత్తర భాగమైన చైనా నుంచి ప్రయాణం ప్రారంభించారు.

## ఇవి కూడా చూడండి
మాలవత్ పూర్ణ

## మూలాలు
సాక్షి దినపత్రిక - మే 25, 2014

వర్గం:జీవిస్తున్న ప్రజలు
వర్గం:భద్రాద్రి కొత్తగూడెం జిల్లా క్రీడాకారులు
వర్గం:తెలంగాణ పర్వతారోహకులు
అంబరీష్

**అంబరీష్ ** ( 1952 మే 29 - 2018 నవంబర్ 24 ) ఒక కన్నడ సినిమా నటుడు, రాజకీయనాయకుడు. అప్పటి మైసూరు రాష్ట్రంలో మండ్య జిల్లాలో జన్మించిన ఈయన మైసూరులో ఉన్నత విద్యాభ్యాసం చేశాడు. సినిమాల్లో మొదటగా ప్రతినాయక పాత్రలు పోషించి తర్వాత కథానాయకుడిగా మారి సుమారు 200కి పైగా సినిమాల్లో నటించాడు.

1994 లో కాంగ్రెస్ పార్టీలో చేరాడు. 1996 ఎన్నికల్లో పార్టీ టెకెట్ దక్కకపోవడంతో జనతాదళ్ పార్టీలో చేరి 1998 నుంచి మండ్య నియోజకవర్గం నుండి శాసనసభ సభ్యుడిగా ఎన్నికయ్యాడు. మళ్ళీ కాంగ్రెస్ పార్టీలో చేరి రెండు పర్యాయాలు మండ్య పార్లమెంటరీ నియోజక వర్గం నుంచి ఎం. పిగా ఎన్నికయ్యాడు. 14 వ లోక్ సభలో ప్రసార్ శాఖ మంత్రి (స్టేట్) గా పనిచేశాడు. 2009 ఎన్నిల్లో పరాజయం పాలయ్యాడు.

ఇతను ప్రముఖ తెలుగు నటి సుమలతను వివాహం చేసుకున్నాడు. వీరికి ఒక కుమారుడు అభిషేక్. ఇతను సినీ నటుడు. కన్నడ రెబెల్ స్టార్ గా పిలవబడే ఈయన్ను అభిమానులు ఆయన్ను ముద్దుగా *అంబి* అని కూడా పిలుచుకుంటారు.

## ఆరంభ జీవితం
**అంబరీష్** 1952, మే 29న మైసూర్ స్టేట్(ప్రస్తుతం:కర్ణాటక రాష్ట్రం), మండ్య జిల్లా, దొడ్డరాశినకెరే గ్రామంలో హుచ్చెగౌడ, పద్మమ్మ దంపతుల ఏడుగురు సంతానంలో ఆరవవాడిగా జన్మించాడు. ఇతని అసలు పేరు అమర్‌నాథ్. ఇతని ప్రాథమిక విద్యాభ్యాసం మండ్య పట్టణంలో జరిగింది. తరువాత మైసూరులో ఉన్నత విద్య అభ్యసించాడు.

## సినిమా జీవితం
ప్రముఖ కన్నడ చలనచిత్ర దర్శకుడు **పుట్టణ్ణ కనగాళ్** తన **నాగరహావు** చిత్రానికి ప్రతినాయకుని పాత్రకు సరైన నూతననటుని కోసం వెదుకుతూ **అంబరీష్‌**ను ఎంపిక చేశాడు. ఆవిధంగా ఇతడు 1972 తొలిసారిగా సినిమాలలో అడుగుపెట్టాడు. ఇదే **నాగరహావు** చిత్రం ద్వారా విష్ణువర్ధన్‌ కథానాయకునిగా పరిచయమయ్యాడు. అప్పటి నుండి అంబరీష్ అనేక కన్నడ, తమిళ, మలయాళ, తెలుగు, హిందీ చిత్రాలలో నటించాడు. ఇతడు అత్యధిక సినిమాలలో నటించి రాజ్‌కుమార్ (206 చిత్రాలు), విష్ణువర్ధన్‌ (230 చిత్రాలు)ల రికార్డును బద్దలు చేశాడు. ఇతనికి ఆంధ్రప్రదేశ్ ప్రభుత్వం ఎన్.టి.ఆర్. పురస్కారం, ఫిల్మ్‌ఫేర్ ఉత్తమ నటుడు పురస్కారం, ఫిల్మ్‌ఫేర్ జీవిత సాఫల్య పురస్కారం, కర్ణాటక ప్రభుత్వం నుండి విష్ణువర్ధన్ పురస్కారం మొదలైన పురస్కారాలు లభించాయి. ఇతని భార్య సుమలత, కుమారుడు అభిషేక్ గౌడ కూడా సినిమా నటులే.

## రాజకీయ జీవితం
ఇతడు 1994లో భారత జాతీయ కాంగ్రెస్లో చేరాడు. 1996 సాధారణ ఎన్నికలలో కాంగ్రెస్ పార్టీ టికెట్ ఆశించి టికెట్ దక్కనందువల్ల పార్టీకి రాజీనామా చేశాడు. తరువాత ఇతడు జనతాదళ్లో చేరి 1998లో మాండ్య శాసనసభ నియోజకవర్గం నుండి పోటీచేసి గెలిచాడు. ఇతడు తిరిగి కాంగ్రెస్‌లో చేరి మాండ్య పార్లమెంటరీ నియోజకవర్గం నుండి రెండు పర్యాయాలు పార్లమెంటు సభ్యుడిగా ఎన్నికైనాడు. ఇతడు 14వ లోక్‌సభలో సమాచార ప్రసార శాఖ మంత్రి (స్టేట్)గా పనిచేశాడు. అయితే కావేరీ ట్రిబ్యూనల్‌ కేటాయింపులకు నిరసనగా రాజీనామా చేశాడు. 2009లో జరిగిన సాధారణ ఎన్నికలలో ఓడిపోయాడు.

## నటించిన చిత్రాల పాక్షిక జాబితా
ఈ దిగువ పట్టికలో అంబరీష్‌ నటించిన చలన చిత్రాల వివరాలు ఇవ్వబడినవి,ఇతను కన్నడ భాషాచిత్రాలతో పాటు తమిళం,హిందీ చిత్రాలలోకూడ అభినయించాడు.

## పురస్కారాలు

* 2011లో సైమా లైఫ్‌టైమ్ అచీవ్‌మెంట్ అవార్డు

## మరణం
ఇతడికి 2014 నుండి ఊపిరితిత్తుల సమస్య ఉంది. 2018, నవంబర్ 24 శనివారం సాయంత్రం ఇతని ఆరోగ్య పరిస్థితి విషమించడంతో బెంగళూరులోని ఒక ప్రైవేట్ ఆస్పత్రికి తరలించారు. ఐసీయూలో చికిత్స ప్రారంభించిన కొద్దిసేపటికే ఇతడు తుదిశ్వాస విడిచాడు.

## మూలాలు

## బయటి లంకెలు
*

వర్గం:1952 జననాలు
వర్గం:కన్నడ సినిమా నటులు
వర్గం:14వ లోక్‌సభ సభ్యులు
వర్గం:13వ లోక్‌సభ సభ్యులు
వర్గం:12వ లోక్‌సభ సభ్యులు
వర్గం:రాజకీయాలలో సినీనటులు
వర్గం:2018 మరణాలు
వర్గం:నటులు
ఫిరాయింపు

రాజకీయాల్లో ఒక రాజకీయ పార్టీకి విధేయుడిగా ఉంటూ ఆ రాజకీయ పార్టీ తరపున ఎన్నికలలో నిలబడి గెలిచి పదవులను పొందిన తరువాత అక్రమంగా మరొక పార్టీలో చేరడాన్ని **ఫిరాయింపు** లేదా **పార్టీ ఫిరాయింపు** అంటారు. అక్రమంగా పార్టీ ఫిరాయించిన వ్యక్తిని పార్టీ ఫిరాయింపుదారు లేదా పార్టీ నమ్మకద్రోహి అంటారు.

## పార్టీ ఫిరాయింపుల నిరోధక చట్టం
భారత రాజ్యాంగంలోని 10వ షెడ్యూల్ ప్రకారం ఒక పార్టీ గుర్తుపై పోటీ చేసి గెలిచాక మరో పార్టీలో చేరితే పార్టీ ఫిరాయింపుల నిరోధక చట్టం వర్తిస్తుంది. ఎన్నికైన పార్టీని వదిలేసి, మరో పార్టీలోకి చేరే అభ్యర్థులు ఈ చట్టం ద్వారా అనర్హులవుతారు. ఒక పార్టీ పక్షాన ఎన్నికై, మరో పార్టీలో చేరడమనేది అనైతిక, రాజ్యాంగ వ్యతిరేకమైన చర్య. ఈ తరహా చర్యలను నివారించడానికే ఈ చట్టం చేశారు.
కానీ ఈ చట్టం వల్ల ఎవరూ ఇంత వరకు అనర్హత వేటుకి గురికాబడలేదు.

వర్గం:రాజకీయాలు
వర్గం:చట్టం
8086 మైక్రోప్రాసెసర్

**8086 మైక్రోప్రాసెసర్** లేదా ఈఆఫ్క్ష్ 86 అనేది ఒక 16 బిట్ మైక్రోప్రాసెసర్ చిప్. దీనిని ఇంటెల్ వారు రూపొందించారు. ఇది 1976 - 1978 మధ్యలో ఇంటెల్ సంస్థ వారు రూపొందించారు.
## చరిత్ర
### నేపథ్యం
1972 లో ఇంటెల్ వారు 8008ని ప్రవెశపెటినారు. ఇది మొదటి 8-బిట్ మైక్రోప్రాసెసర్.
### ఉదహరణ కోడ్
ఈ క్రింద ప్రొగ్రాం 8086/8088 లో నడిచే వీదంగా వ్రాయబదడింది.


```asm
; _memcpy(dst, src, len)
   ; Copy a block of memory from one location to another.
   ;
   ; Entry stack parameters
   ; [BP+6] = len, Number of bytes to copy
   ; [BP+4] = src, Address of source data block
   ; [BP+2] = dst, Address of target data block
   ;
   ; Return registers
   ; AX = Zero
 
0000:1000   org 1000h ; Start at 0000:1000h

0000:1000  _memcpy proc
0000:1000 55   push bp  ; Set up the call frame
0000:1001 89 E5   mov bp,sp
0000:1003 06   push es  ; Save ES
0000:1004 8B 4E 06  mov cx,[bp+6] ; Set CX = len
0000:1007 E3 11   jcxz done ; If len=0, return
0000:1009 8B 76 04  mov si,[bp+4] ; Set SI = src
0000:100C 8B 7E 02  mov di,[bp+2] ; Set DI = dst
0000:100F 1E   push ds  ; Set ES = DS
0000:1010 07   pop es

0000:1011 8A 04 loop mov al,[si] ; Load AL from [src]
0000:1013 88 05   mov [di],al ; Store AL to [dst]
0000:1015 46   inc si  ; Increment src
0000:1016 47   inc di  ; Increment dst
0000:1017 49   dec cx  ; Decrement len
0000:1018 75 F7   jnz loop ; Repeat the loop

0000:101A 07  done pop es  ; Restore ES
0000:101B 5D   pop bp  ; Restore previous call frame
0000:101C 29 C0   sub ax,ax ; Set AX = 0
0000:101E C3   ret   ; Return
0000:101F   end proc
```


వర్గం:కంప్యూటరు హార్డువేర్
పూసపాటి అశోక్ గజపతి రాజు

**పూసపాటి అశోక్ గజపతి రాజు** (జననం: 1951 జూన్ 16) రాజకీయ నేత. అతను విజయనగరం ఎస్టేట్ కు ప్రస్తుత రాజు. అతను ప్రస్తుతం 2025 జూలై 26 నుండి గోవా గవర్నర్‌గా పనిచేయుచున్నారు.

## వ్యక్తిగత జీవితం
పూసపాటి అశోక గజపతి రాజు పూసపాటి రాజవంశానికి చెందిన వారు. ఈ వంశం సూర్యవంశానికి చెందిన ఉదయపూర్ మహారాణా కుటుంబానికి చెందినది, త్రేతాయుగపు శ్రీరాముడు ఈ వంశం వాడే.
వీరి తండ్రి పూసపాటి విజయరామ గజపతి రాజు కూడా "విజయనగరం రాజాసాహెబ్ వారు" (1924 మే 1-1995 నవంబరు 14)భారత పార్లమెంట్ సభ్యులుగా పనిచేసారు.

అశోక్​ గజపతిరాజు సతీమణి సునీలా గజపతిరాజు విజయనగరం మున్సిపల్‌ ఛైర్మన్‌గా పని చేసింది. ఆయన కుమార్తె అదితి గజపతిరాజు 2024 శాసనసభ ఎన్నికల్లో విజయనగరం శాసనసభ నియోజకవర్గం నుండి ఎమ్మెల్యేగా ఎన్నికైంది.

## రాజకీయ ప్రస్థానం
అశోక్ గజపతిరాజు తొలిసారిగా జనతా పార్టీ ద్వారా రాజకీయాల్లోకి వచ్చి 1978 ఆంధ్రప్రదేశ్ శాసనసభ ఎన్నికలలో తొలిసారి ఎమ్మెల్యేగా ఎన్నికై ఆ తరువాత ఎన్టీఆర్‌ పిలుపు మేరకు తెలుగుదేశం పార్టీలో చేరి 1983,  1985, 1989, 1994, 1999, 2009 ఆంధ్రప్రదేశ్ శాసనసభ ఎన్నికలలో తెలుగుదేశం పార్టీ అభ్యర్థిగా పోటీ చేసి గెలిచి ఎన్టీఆర్‌ మంత్రివర్గంలో ఎక్సైజ్, వాణిజ్య పన్నుల శాఖ మంత్రిగా, చంద్రబాబు నాయుడు మంత్రివర్గంలో ఆర్థిక, శాసనసభ వ్యవహారాలు, రెవెన్యూ శాఖ మంత్రిగా పని చేశాడు.

అశోక్ గజపతిరాజు 2014లో జరిగిన లోక్‌సభ ఎన్నికలలో విజయనగరం లోక్‌సభ నియోజకవర్గం నుండి లోక్‌సభ సభ్యుడిగా ఎన్నికై, 2014 నుంచి 2018 వరకు పౌరవిమానయాన శాఖ మంత్రిగా పని చేసి భోగాపురంలో అంతర్జాతీయ విమానాశ్రయం మంజూరు విషయంలో కీలకంగా వ్యవహరించాడు.

## గవర్నర్‌గా
అశోక్‌ గజపతిరాజును గోవా గవర్నర్‌గా నియమిస్తూ కేంద్ర ప్రభుత్వం 2025 జులై 14న ఉత్తర్వులు జారీ చేసింది.
## మూలాలు

వర్గం:జీవిస్తున్న ప్రజలు
వర్గం:1951 జననాలు
వర్గం:16వ లోక్‌సభ సభ్యులు
వర్గం:తెలుగుదేశం పార్టీ రాజకీయ నాయకులు
వర్గం:క్షత్రియులు
వర్గం:విజయనగరం జిల్లా నుండి ఎన్నికైన లోక్‌సభ సభ్యులు
వర్గం:విజయనగరం జిల్లా రాజకీయ నాయకులు
వర్గం:విజయనగరం జిల్లాకు చెందిన రాష్ట్ర మంత్రులు
వర్గం:విజయనగరం జిల్లాకు చెందిన కేంద్ర మంత్రులు
వర్గం:విజయనగరం జిల్లా నుండి ఎన్నికైన శాసన సభ్యులు
నిర్మలా సీతారామన్

**నిర్మలా సీతారామన్,** కేంద్ర మంత్రి మండలిలో రక్షణ, ఆర్థిక శాఖలను నిర్వహించిన  తొలి మహిళ. 1980 నుంచి 1982 వరకు ప్రధాని హోదాలో ఇందిరాగాంధీ రక్షణ శాఖ నిర్వహించింది. సాధారణ సేల్స్‌ మేనేజర్‌ నుంచి అంచెలంచెలుగా ఎదిగి, తాజాగా అత్యంత కీలకమైన దేశ రక్షణ మంత్రిస్థాయికి ఇందిరాగాంధీ తరువాత ఎదిగిన రెండువ వ్యక్తి నిర్మలా సీతారామన్‌, అందునా.. పూర్తిస్థాయిలో దేశ రక్షణ మంత్రిత్వశాఖను చేపట్టిన తొలి మహిళ సీతారామన్ కావడం విశేషం.నిర్మలా సీతారామన్‌ 2019 నుండి ఆర్థిక మంత్రిగా భాద్యతలు నిర్వహిస్తుంది. వరుసగా ఏడోసారి కేంద్ర వార్షిక బడ్జెట్ ను ప్రవేశపెట్టిన తొలి ఆర్థిక మంత్రి,  మహిళా మంత్రిగా కూడా గుర్తింపు పొందింది. ఆమె 2022లో కర్ణాటక రాష్ట్రం నుండి రాజ్యసభకు ఎంపీగా ఎన్నికైంది.

## నేపథ్యం
నిర్మలా సీతారామన్ 1959 ఆగస్టు 18న తమిళనాడులోని తిరుచిరాపల్లిలో జన్మించింది.

## విద్యాభాస్యం
1980లో సీతాలక్ష్మీ రామస్వామి కళాశాలలో గ్రాడ్యుయేషన్ పూర్తి చేసింది. న్యూఢిల్లీలోని జవహర్‌లాల్ నెహ్రూ యూనివర్సిటీ నుంచి ఎంఫిల్ (ఇంటర్నేషనల్ స్టడీస్) పట్టా పొందింది.

## రాజకీయ జీవితం
తొలినాళ్లలో లండన్ లోని హాబిట్యాట్ దుకాణం లో పనిచేసింది. ‘ప్రైస్ వాటర్ హౌస్ కూపర్స్’ ఆడిటింగ్ సంస్థలో సీనియర్ మేనేజర్‌గా పనిచేసింది. ప్రముఖ అంతర్జాతీయ వార్తా సంస్థ బీబీసీలోనూ పనిచేసింది. 2003-05 మధ్యకాలంలో జాతీయ మహిళా కమిషన్ సభ్యురాలిగా పనిచేసింది. అత్తమామలు కాంగ్రెస్‌కు చెందినవారైనప్పటికీ బీజేపీ వైపు ఆకర్షితురాలు కావడానికి ఈమె దోహదపడింది. జాతీయ మహిళా కమిషన్ సభ్యురాలిగా ఉండగా, 33% మహిళా రిజర్వేషన్ విధానానికి బీజేపీ శ్రీకారం చుట్టడం ఆమె రాజకీయ జీవితాన్ని మలుపు తిప్పింది. జాతీయ కార్యవర్గంలో చేరాల్సిందిగా ఆమెను పార్టీ ఆహ్వానించింది. 2010లో పార్టీ అధికార ప్రతినిధి బాధ్యతలు స్వీకరించింది. 2014 నాటికి రవిశంకర్ ప్రసాద్ నేతృత్వంలోని ఆరుగురు బీజేపీ అధికార ప్రతినిధుల బృందంలో ఒకరిగా ఉంది. కేంద్ర సహాయ మంత్రిగా నియమించబడింది. 2014లో ఆంధ్రప్రదేశ్, 2016లో కర్ణాటక నుండి రాజ్యసభకు ఎంపిక అయింది.  2017లో భారత రక్షణ మంత్రిగా పని చేసింది. ఇందిరా గాంధీ తరువాత ఆ పదవిని చేపట్టిన రెండో మహిళా నిర్మలా సీతారామన్. 2019 నుంచి దేశ ఆర్థిక మంత్రిగా నియమితురాలయ్యింది.

## వ్యక్తిగత జీవితం
ఈమె వివాహం ఆంధ్ర రాష్ట్రానికి చెందిన రాజకీయ, టీవీ వ్యాఖ్యాత  పరకాల ప్రభాకర్తో జరిగింది. వీరికి ఒక కుమార్తె పరకాల వాజ్ఞ్మయి. ప్రభాకర్ కూడా జేఎన్‌యూలోనే చదివాడు.
## అభిరుచులు, ప్రత్యేకతలు
ప్రయాణాలు, ట్రెక్కింగ్, సంగీతం. వంట అంటే ఇష్టం.  ఫోర్బ్స్ మ్యాగజైన్ గుర్తింపు పొందిన శక్తివంతమైన మహిళగా వరుసగా 5 సార్లు నిలిచింది.  2020-21 బడ్జెట్ కోసం 162 నిముషాలు సుదీర్ఘ ప్రసంగం చేసింది. కరోనా కారణం గా ఆర్థికవ్యవస్థ దెబ్బతిన్నందున  విడతల వారీగా అనుబంధ పద్దులను ప్రవేశ పెట్టింది. డిజిటల్ బడ్జెట్ విధానాన్ని తీసుకొచ్చింది. 
## మూలాలు

## బయటి లింకులు

వర్గం:1959 జననాలు
వర్గం:భారతీయ జనతా పార్టీ రాజకీయ నాయకులు
వర్గం:జీవిస్తున్న ప్రజలు
వర్గం:మహిళా రాజకీయ నాయకులు
వర్గం:భారత మంత్రివర్గంలో మహిళా సభ్యులు
గ్రాఫికల్ యూజర్ ఇంటర్ ఫేస్

**గ్రాఫికల్ యూజర్ ఇంటర్ ఫేస్** విధానములో కంప్యూటరు ద్వారా మనం చేయదలచుకున్న ఏ పనినయినను, ఆదేశాలను టైపు చేయనవసరం లేకుండగనే, తెర మీద కనిపిస్తున్న బొమ్మలను ఎంచుకొనుట  ద్వారా చేయవచ్చును.  ఈ విధానం నేర్చుకొనటం, ఉపయోగించటం ఎంతో సులభము. ఇది వాడుకలోకి వచ్చిన తరువాత కంప్యూటర్లు వాడడం సులభం అయిపోయి సర్వులకీ అందుబాటులోకి వచ్చేయి.

## ''గ్రాఫికల్ యూజర్ ఇంటర్ ఫేస్'' కి కావలసిన హంగులు

# ములుకు (pointer): సాధారణంగా తెర మీద కదలాడే బాణం ములుకు (arrow) కాని, కడ్డీ(I-beam)  కాని ఈ గుర్తుకి వాడతారు. 
# చూపెట్టే సాధనం (pointing device): పైన చెప్పిన ములుకుని ఇటూ, అటూ కదపడానికి, ఫలానా వస్తువుని ఎంచుకోడానికి, మీటల ఫలకం మీద గుండ్రటి బంతి లాంటి ఆధరువు (track ball) కాని, చేత్తో పట్టుకుని కదపడానికి వీలయిన మూషికం (mouse ) కాని ఈ సాధనంగా వాడతారు. 
# అర్చలు (icons ): చెయ్యవలసిన పనులకి గుర్తుగా తెరమీద వెలిగే చిన్న చిన్న అర్చనరూపాలని అర్చలు అంటారు. సాధారణంగా ఇవి దస్త్రాలు (files), సొరుగులు (folders), వగైరా ఆకారాలలో ఉంటాయి. దస్త్రపు అర్చ మీద ములుకుని  పెట్టి నొక్కితే ఆ దస్త్రం తెరుచుకుంటుంది.  ఒక దస్త్రాన్ని ములుకుతో పట్టుకుని, ఈడ్చుకు వెళ్లి, సొరుగులో పడేయ్యవచ్చు.  బల్ల మీద వస్తువులని కదిపినట్లు తెరమీద ఉన్న ఈ అర్చలని ఇటూ, అటూ కదపవచ్చు, కావలసిన వరసలో పేర్చుకోవచ్చు. 
# బల్లపరుపు (desktop): తెరమీద అర్చలని ఉంచే ప్రదేశం. 
# కిటికీలు (windows): ఒకేసారి రెండు, మూడు పనులని చేసుకోడానికి బల్లపరుపుని రెండు, మూడు భాగాలుగా చేసి వాడుకోవచ్చు. ఈ భాగాలని కిటికీలు అంటారు. 
# ఎంపిక జాబితాలు (menus): ఏయే సందర్భంలో ఏయే పనులు సాధ్యపడతాయో ఆ పనులని  ప్రదర్శించే జాబితాని మెన్యూ అని కాని ఎంపిక జాబితా అని కాని అంటారు.

## మూలాలు
* తెలుగువారి సంపూర్ణ పెద్దబాలశిక్ష - గ్రంథకర్త : గాజుల సత్యనారాయణ
* http://www.webopedia.com/TERM/G/Graphical_User_Interface_GUI.html

వర్గం:కంప్యూటర్ సంబంధిత వ్యాసాలు
వర్గం:కంప్యూటరు నిర్గమ సాధనాలు
వర్గం:కంప్యూటరు సాఫ్టువేర్
వర్గం:కంప్యూటర్ ప్రోగ్రామ్
ఇంటర్నెట్ సర్వీస్ ప్రొవైడర్

**ఇంటర్నెట్ సర్వీస్ ప్రొవైడర్** (ISP) అంటే అంతర్జాలం (ఇంటర్నెట్) లో ప్రవేశించడానికి, వాడుకోవడానికి, పాల్గొనడానికి అవకాశం కల్పించే సంస్థ. ఇంటర్నెట్ సర్వీస్ ప్రొవైడర్లు పలు రకాలుగా ఉండవచ్చు. వాణిజ్యపరమైనవి, లాభాపేక్షరహితమైనవి, ప్రైవేటు వ్యక్తుల చేతిలోనివి అయి ఉండవచ్చు. అంతర్జాల ప్రవేశం, విహరించడం, డొమైన్ పేరు నమోదు, వెబ్ హోస్టింగ్, యూజ్ నెట్ సర్వీసు లాంటి సేవలు ఈ సంస్థలు ప్రధానంగా అందిస్తుంటాయి. అంతర్జాలంలో లభించే ఏ సేవ వినియోగించుకోవలన్నీ ఇంటర్నెట్ సర్వీసు ప్రొవైడర్లు ఒక ప్రవేశ ద్వారం లాంటివి.

ఉదాహరణకు విదేశీ సంచార్ నిగం లిమిటెడ్ భారతదేశంలో గల ఒక ఇంటర్నెట్ సర్వీసు ప్రొవైడరు.

## చరిత్ర
అంతర్జాలం (మొదట్లో ఆర్పానెట్ - ARPAnet) ప్రభుత్వ పరిశోధనా సంస్థలకు, కొన్ని విశ్వవిద్యాలయాల్లోని విభాగాలకు వారధిగా ఉండేందుకు అభివృద్ధిచేయబడింది. ఇతర సంస్థలు నేరుగా బ్యాక్ బోన్ కు అనుసంధానమై కానీ, అంతర్జాలానికి అనుసంధానమైన ఇతర సంస్థల ద్వారా ఏర్పాట్లు చేసుకుని గానీ, UUCP లాంటి డయల్ అప్ ఉపకరణాలను ఉపయోగించి గానీ అంతర్జాలాన్ని వాడుకుంటారు. 1980 దశాబ్దం చివరకు వచ్చేసరికి అంతర్జాలాన్ని సాధారణ ప్రజలు, వ్యాపార ప్రయోజనాల కోసం వాడుకునేందుకు కొన్ని విధానాలు ఏర్పాటు అయ్యాయి. వరల్డ్ వైడ్ వెబ్ అందుబాటులోకి వచ్చిన కొద్దికాలం తర్వాత 1991 సంవత్సరంలో కొన్ని నియంత్రణలు ఎత్తివేశారు.

1980 దశకంలోనే కంప్యూసర్వ్ (CompuServ), అమెరికా ఆన్లైన్ (AOL) లాంటి కంపెనీలు అంతర్జాలాన్ని ఈమెయిలు వాడకం లాంటి నియంత్రిత విధానాల ద్వారా చేరుకోవడానికి అవకాశం కల్పించాయి. కానీ సాధారణ ప్రజలు అంతర్జాలాన్ని పూర్తి స్థాయిలో వాడుకోవడానికి సాధ్యం కాలేదు. 1989 లో ఆస్ట్రేలియా, అమెరికా దేశాల్లో కొన్ని తొలితరం ఇంటర్నెట్ సర్వీసు ప్రొవైడర్లు ఏర్పడి, నెలవారీ కొంత రుసుము చెల్లించి అంతర్జాలాన్ని పూర్తి స్థాయిలో వాడుకునేందుకు అవకాశం కల్పించాయి.

## మూలాలు

వర్గం:కంప్యూటర్ సంబంధిత వ్యాసాలు
వర్గం:అంతర్జాల ఆధారిత వ్యవస్థలు
కృష్ణంరాజువారిపాలెం

**కృష్ణంరాజువారిపాలెం** ప్రకాశం జిల్లా కొరిశపాడు మండలానికి చెందిన రెవెన్యూయేతర గ్రామం.

## గ్రామ పంచాయతీ
ఈ గ్రామం పమిడిపాడు గ్రామ పంచాయతీ పరిధిలోని గ్రామం.
## దర్శనీయ ప్రదేశాలు/దేవాలయాలు
### శ్రీ సుబ్రహ్మణ్యేశ్వరస్వామివారి ఆలయం
*ఈ ఆలయంలో స్వామివారి కళ్యాణం, 11వ వార్షిక తిరునాళ్ళు, 2014, మే-31 నిర్వహించెదరు. ఈ సందర్భంగా మద్యాహ్నం భక్తులకు అన్నదానం నిర్వహించెదరు. 
*ఈ ఆలయంలో 2014, నవంబరు-28, శుక్రవారం నాడు, సుబ్రహ్మణ్య షష్టిని కన్నులపండువగా నిర్వహించారు. ఈ సందర్భంగా ఆలయం ఉదయం నుండి భక్తులతో క్రిక్కిరిసినది. ఈ సందర్భంగా సుబ్రహ్మణ్యస్వామివారికి విశేష అలంకరణ చేసారు.గంధం, పుష్పాలు, తదితర కావడిలతో, సుబ్రహ్మణ్యేశ్వరస్వామి మాల ధరించి, స్వాములు గ్రామోత్సవం నిర్వహించారు. చీరాల, నెల్లూరు తదితర ప్రాంతాలనుండి తరలివచ్చిన భక్తుల సందడి మధ్య, కుమారస్వామికి అభిషేకాలు నిర్వహించారు. అనంతరం భక్తులకు అన్నదానం నిర్వహించారు. కొన్నేళ్ళుగా ప్రతిష్ఠాత్మకంగా, వైభవంగా నిర్వహించుచున్న సుబ్రహ్మణ్య షష్టి మహోత్సవం, ఈ గ్రామంలో ప్రసిద్ధి చెందినది.

## గ్రామంలో ప్రధాన పంటలు
వరి, అపరాలు, కాయగూరలు

## గ్రామంలో ప్రధాన వృత్తులు
వ్యవసాయం, వ్యవసాయాధారిత వృత్తులు

## మూలాలు

## వెలుపలి లంకెలు
చిత్రం స్కానర్

మనం కంటితో చూసిన బొమ్మను మనసులో గుర్తుపెట్టుకొంటాము. మంచి ఆర్టిస్ట్ గనుక అయితే తాను చూసిన బొమ్మను యధాతధంగా బొమ్మగీసి చూపించగలడు. అదే విధముగా మనకు కావలసిన బొమ్మలు యధాతధముగా కంప్యూటర్‌లో భద్రపరచాలని భావిస్తే **స్కానరు** ఉపయోగపడుతుంది. స్కానరు ద్వారా బొమ్మలు గాని, గ్రాఫులుగాని, చేతితో రాసిన విలువైన డాక్యుమెంట్లు గాని కంప్యూటర్‌కు అందించవచ్చు. అందువలన స్కానరు చూసిన బొమ్మను "యధాతధంగా గీసే ఆర్టిస్ట్"తో పోల్చవచ్చు. స్కానర్ ద్వారా స్కాన్ చేసిన బొమ్మను కంప్యూటర్‌లో కావలసిన పేరుతో భద్రపరచవచ్చు. జెరాక్స్ మెషిన్ ద్వారా ఒక బొమ్మను జెరాక్స్ తీసినపుడు అలాంటి బొమ్మ మనకు పేపరు మీద వస్తుంది. స్కానర్ కూడా అలాంటి పనే చేస్తుంది. కాని బొమ్మను పేపరుకు బదులు కంప్యూటర్‌కు అందిస్తుంది.

## మూలాలు
తెలుగువారి సంపూర్ణ పెద్దబాలశిక్ష - గ్రంథకర్త : గాజుల సత్యనారాయణ

వర్గం:కంప్యూటర్ సంబంధిత వ్యాసాలు
నాన్ ఇంపాక్ట్ ప్రింటర్

ఈ రకమైన ప్రింటర్లలో కాగితంపై ఏ విధమైన వత్తిడి ఉండదు. ఇంక్‌నుగాని, పొడిని (టోనర్) గాని చల్లడం ద్వారా కాగితంపై అక్షరాలు ఏర్పడతాయి. ఈ విధంగా ఏ విధమైన వత్తిడి లేకుండా ప్రింటు చేస్తాయి కనుక వీటిని నాన్ ఇంపాక్ట్ ప్రింటర్ అంటారు. ఉదాహరణకు [[ఇంక్‌జెట్ ప్రింటర్]], లేజర్ ప్రింటర్లు.

## మూలాలు
తెలుగువారి సంపూర్ణ పెద్దబాలశిక్ష - గ్రంథకర్త : గాజుల సత్యనారాయణ

వర్గం:కంప్యూటర్ సంబంధిత వ్యాసాలు
డాట్ మ్యాట్రిక్స్ ప్రింటర్

**డాట్ మ్యాట్రిక్స్ ప్రింటర్లు** ఇంపాక్ట్ ప్రింటర్ల కోవలోకి వస్తాయి. దీనిలో ప్రతి అక్షరం లేదా బొమ్మ చిన్న చిన్న చుక్కల సముదాయముతో ఏర్పడుతుంది. అందువలన వీటిని డాట్ మ్యాట్రిక్స్ ప్రింటర్లు అని అంటారు. 

## మూలాలు
తెలుగువారి సంపూర్ణ పెద్దబాలశిక్ష - గ్రంథకర్త : గాజుల సత్యనారాయణ

వర్గం:కంప్యూటర్ సంబంధిత వ్యాసాలు
ఇంపాక్ట్ ప్రింటర్

**ఇంపాక్ట్ ప్రింటర్‌**లలో టైపు రైటర్‌లలో ఉన్నట్లే ఇంక్‌గల రిబ్బన్ ఉంటుంది. ఈ రిబ్బన్‌పై వత్తిడి చేయడం ద్వారా పేపరుపై అక్షరాలు పడతాయి. ఈ విధంగా వత్తిడి ద్వారా అక్షరాలను ప్రింట్ చేస్తాయి కనుక వీటిని ఇంపాక్ట్ ప్రింటర్లు అంటారు. ఉదాహరణకు డాట్ మాట్రిక్స్ ప్రింటర్స్, లైన్ ప్రింటర్స్, డైసీ వీల్ ప్రింటర్స్.

## మూలాలు
తెలుగువారి సంపూర్ణ పెద్దబాలశిక్ష - గ్రంథకర్త : గాజుల సత్యనారాయణ

వర్గం:కంప్యూటర్ సంబంధిత వ్యాసాలు
నజ్మా హెప్తుల్లా

**నజ్మా అక్బర్ అలీ హెప్తుల్లా,** (జననం:1940 ఏప్రిల్ 13) ఒక భారతీయ రాజకీయవేత్త.2023 మార్చి 14 2023న ముఫద్దల్ సైఫుద్దీన్ కొత్త ఛాన్సలర్‌గా ఎన్నికయ్యే వరకు ఆమె 2017 నుండి 2023 వరకు జామియా మిలియా ఇస్లామియా ఛాన్సలర్‌గా ఉన్నారు. ఆమె 1980, 2016 మధ్య భారత పార్లమెంటు ఎగువసభ అయిన రాజ్యసభలో ఆరుసార్లు సభ్యురాలిగా ఉన్నారు. ఆమె కాంగ్రెస్ సభ్యురాలిగా ఉన్నప్పుడు పదహారేళ్లపాటు రాజ్యసభ డిప్యూటీ ఛైర్మన్‌గా ఉన్నారు. తరువాత ఆమె 2012లో భారతీయ జనతా పార్టీ (బిజెపి) ఉపాధ్యక్షురాలిగా నామినేట్ అయింది. నరేంద్ర మోడీ మొదటి ప్రభుత్వంలో బిజెపి సభ్యురాలిగా 2014-2016 మధ్య మంత్రిగా పనిచేసారు. 2016 నుండి 2024 మధ్య కాలంలో 3 సార్లు ఆమె మణిపూర్ గవర్నర్‌గా పనిచేశారు. హెప్తుల్లా 2014 మే 26 నుండి 2016  జూలై 12 వరకు నరేంద్ర మోడీ మంత్రివర్గంలో మైనారిటీ వ్యవహారాల మంత్రిగా పనిచేశారు. 

ఆమె నటుడు అమీర్ ఖాన్‌కు రెండవ కోడలు, మౌలానా అబుల్ కలాం ఆజాద్ మేనకోడలు. ఆమె 2007 ఆగస్టులో జరిగిన 13వ ఉపరాష్ట్రపతి ఎన్నికల్లో పోటీ చేసింది, కానీ హమీద్ అన్సారీ చేతిలో 233 ఓట్ల తేడాతో ఓడిపోయింది. మోడీ కేబినెట్‌లో ఏకైక ముస్లిం నేతగా నిలిచి వార్తలలో కెక్కారు.

## నేపథ్యం
ఈమె ప్రముఖ స్వాతంత్ర్య సమర యోధుడు మౌలానా అబుల్ కలాం ఆజాద్ మనుమరాలు. భోపాల్‌కు చెందినవారు. ఆమె నాలుగుసార్లు కాంగ్రెస్ నుంచి, ఒకసారి భారతీయ జనతా పార్టీ నుంచి రాజ్యసభకు ఎన్నికయ్యారు. రెండుసార్లు రాజ్యసభ ఉపాధ్యక్షురాలిగా పనిచేశారు. సోనియా గాంధీతో వచ్చిన విభేదాల కారణంగా 2004లో కాంగ్రెస్‌ను వీడి భారతీయ జనతా పార్టీలో చేరారు. హమీద్ అన్సారీ మీద భారతీయ జనతా పార్టీ తరఫున ఉప రాష్ట్రపతి పదవికి పోటీ చేసి ఓడారు. ఆమె జీవశాస్త్రంలో పీహెచ్‌డీ చేశారు. పలు పరిశోధన వ్యాసాలు రచించారు. నజ్మాకు ముగ్గురు కుమార్తెలు ఉన్నారు.

## మూలాలు

## వెలుపలి లంకెలు

వర్గం:జీవిస్తున్న ప్రజలు
వర్గం:1940 జననాలు
వర్గం:పార్టీలు ఫిరాయించిన రాజకీయ నాయకులు
వర్గం:భారతీయ జనతా పార్టీ రాజకీయ నాయకులు
వర్గం:మహిళా రాజకీయ నాయకులు
వర్గం:ముస్లింలు
వర్గం:ఉత్తమ పార్లమెంటేరియన్ అవార్డు గ్రహీతలు
వర్గం:భారత మంత్రివర్గంలో మహిళా సభ్యులు
రీడ్ ఓన్లీ మెమరీ

thumb|283x283px|EPROM
**రీడ్-ఓన్లీ మెమరీ** ( **ROM** ) అనేది కంప్యూటర్లు, ఇతర ఎలక్ట్రానిక్ పరికరాల్లో ఉపయోగించే ఒక రకమైన సుస్థిర మెమరీ. మెమరీ పరికరం తయారు చేసిన తర్వాత ROM లో నిల్వ చేయబడిన డేటాను ఎలక్ట్రానిక్‌గా మార్పు చేయలేరు. సిస్టమ్ జీవిత కాలంలో అరుదుగా మార్చవలసిన సాఫ్ట్‌వేర్‌ను నిల్వ చేయడానికి రీడ్-ఓన్లీ మెమరీని ఉపయోగిస్తారు. దీనిని ఫర్మ్‌వేర్ అని కూడా పిలుస్తారు. ప్రోగ్రామబుల్ పరికరాల కోసం సాఫ్ట్‌వేర్ అనువర్తనాలను (వీడియో గేమ్స్ వంటివి) రీడ్ ఓన్లీ మెమరీ కలిగి ఉన్న ప్లగ్-ఇన్ గుళికలుగా పంపిణీ చేస్తారు.

రీడ్ ఓన్లీ మెమరీ అంటే కచ్చితంగా, *చదవడానికి-మాత్రమే* పనికొచ్చే నిల్వ. వీటిని ఒకసారి తయారు చేసాక, ఇక ఎలక్ట్రానిక్ గా మార్చలేరు. బాడ్జ్ వైర్లు లేదా దాని భాగాలను తొలగించడం లేదా మార్చడం ద్వారా, కొన్ని వివిక్త సర్క్యూట్లను సూత్రప్రాయంగా మార్చగలిగినప్పటికీ ఇంటిగ్రేటెడ్ సర్క్యూట్లను (IC లు) మార్చలేం. లోపాల దిద్దుబాటు లేదా సాఫ్ట్‌వేర్‌కు నవీకరణలు మొదలైనవి చెయ్యాలంటే, కొత్త పరికరాలను తయారు చేయాల్సిందే.

ఎరేజబుల్ ప్రోగ్రామబుల్ రీడ్-ఓన్లీ మెమరీ (EPROM), ఎలక్ట్రికల్ ఎరేజబుల్ ప్రోగ్రామబుల్ రీడ్-ఓన్లీ మెమరీ (EEPROM) లలో మెమరీని తొలగించవచ్చు, తిరిగి ప్రోగ్రామ్ చేయవచ్చు. కానీ సాధారణంగా ఇది చాలా తక్కువ వేగంతో మాత్రమే చేయవచ్చు. ఇది చెయ్యాలంటే ప్రత్యేక పరికరాలు అవసరం అవుతాయి. పైగా కొన్ని నిర్దుష్టమైన సార్లు మాత్రమే ఇది చెయ్యడం సాధ్యమవుతుంది. 

## వేగం
RAM వర్సెస్ ROM వేగం కాలక్రమేణా మారుతూ వచ్చినప్పటికీ 2007 నాటికి పెద్ద RAM చిప్‌లను చాలా ROM ల కంటే వేగంగా చదవ గలిగే వాళ్ళం.. ఈ కారణంగా (ఏకరీతి ప్రాప్యతను అనుమతించడానికి), ROM కంటెంట్ కొన్నిసార్లు RAM లోకి కాపీ చేస్తారు. తరువాత RAM నుండే చదువుతారు.

ఎలక్ట్రికల్‌గా రాయగలిగే ROM లకు, వ్రాత వేగం చదివే వేగం కంటే చాలా నెమ్మదిగా ఉంటుంది. దీనికి చాలా అధిక వోల్టేజ్ అవసరం. 

## ROM ప్రస్థానం

## మూలాలు


## ఇతర మూలాలు

వర్గం:కంప్యూటర్ సంబంధిత వ్యాసాలు
రాండమ్ ఏక్సెస్ మెమరీ

thumb|347x347px|సామ్సంగ్ 0 1 జి.బి-డి.డి.ఆర్2-ల్యాప్ టాప్ ర్యామ్
**రాండమ్ ఏక్సెస్ మెమరీ** సాధారణ మెమరీ. కంప్యూటరు పనిచేసేటప్పుడు డేటా తాత్కాలికంగా ఇందులో నిల్వ ఉంటుంది. కంప్యూటరు ఆఫ్ చేయగానే ఇందులోని సమాచారమంతా చెరిగిపోతుంది. ఇది తాత్కాలిక మెమరీ. రాండమ్ ఏక్సెస్ మెమరీని సంక్షిప్తంగా ర్యామ్ (RAM) అంటారు.

**రాండమ్ యాక్సెస్ మెమరీ** అనేది కంప్యూటర్ మెమరీలో ఒక రూపం. ఈ మెమరీని ఏ క్రమంలోనైనా చదవవచ్చు, మార్చవచ్చు, సాధారణంగా డేటాను, మెషిన్ కోడ్‌ను నిల్వ చేయడానికి దీన్ని ఉపయోగిస్తారు.   మెమరీ లోపల డేటా భౌతిక స్థానంతో సంబంధం లేకుండా డేటా అంశాలను దాదాపు ఒకే సమయంలో చదవడానికి లేదా వ్రాయడానికీ ఇది వీలు కలిగిస్తుంది. దీనికి విరుద్ధంగా, హార్డ్ డిస్క్‌లు, CD-RW లు, DVD-RW లు, పాత మాగ్నెటిక్ టేపులు, డ్రమ్ మెమరీ వంటి ఇతర డైరెక్ట్-యాక్సెస్ డేటా నిల్వ మాధ్యమాలలో, డేటా అంశాలను చదవడానికీ, రాయడానికీ పట్టే సమయం వాటి భౌతిక స్థానాలను బట్టి గణనీయంగా మారుతుంది. మీడియా భ్రమణ వేగం, చేయి కదలిక వంటి యాంత్రిక పరిమితులే దీనికి కారణం. 

నేటి సాంకేతిక పరిజ్ఞానంలో, ర్యాండమ్ యాక్సెస్ మెమరీ MOS (మెటల్-ఆక్సైడ్-సెమీకండక్టర్) మెమరీ కణాలతో ఇంటిగ్రేటెడ్ సర్క్యూట్ (IC) చిప్‌ల రూపంలో ఉంటుంది. RAM సాధారణంగా అస్థిర రకాలైన మెమరీలతో ( డైనమిక్ రాండమ్-యాక్సెస్ మెమరీ (DRAM) మాడ్యూల్స్ వంటివి ) సంబంధం కలిగి ఉంటుంది, దీనికి విద్యుత్తు సరఫరా ఆపెయ్యగానే దీనిలో నిల్వ ఉన్న సమాచారం పోతుంది. అయితే అస్థిరత లేని RAM ను కూడా అభివృద్ధి చేసాఉ.  రీడ్ ఆపరేషన్ల కోసం మాత్రమే ర్యాండం యాక్సెస్ ను అనుమతించే ఇతర రకాల అస్థిర మెమరీలు ఉన్నాయి. కానీ అవి రాసేందుకు పనికిరావు. అనేక రకాల రీడ్ ఓన్లీ మెమరీలు దీనికి ఉదాహరణలు.

## రకాలు
విస్తృతంగా ఉపయోగంలో ఉన్న రెండు ఆధునిక RAM రూపాలు స్టాటిక్ RAM (SRAM), డైనమిక్ RAM (DRAM). SRAM లో, ఆరు ట్రాన్సిస్టర్లున్న మెమరీ సెల్ స్థితిని ఉపయోగించి ఒక బిట్ డేటాను నిల్వ చేస్తాయి. ఇవి సాధారణంగా ఆరు MOSFET లను (మెటల్-ఆక్సైడ్-సెమీకండక్టర్ ఫీల్డ్-ఎఫెక్ట్ ట్రాన్సిస్టర్లు) ఉపయోగిస్తాయి. RAM యొక్క ఈ రూపం చాలా ఖరీదైనది. కానీ సాధారణంగా వేగంగా ఉంటుంది. DRAM కన్నా తక్కువ డైనమిక్ శక్తి తీసుకుంటుంది. ఆధునిక కంప్యూటర్లలో, SRAM ను ఎక్కువగా CPU కాష్ మెమరీగా ఉపయోగిస్తున్నారు. DRAM అనేది ఒక ట్రాన్సిస్టర్, ఒక కెపాసిటర్ ల జంట (సాధారణంగా ఒక MOSFET, MOS కెపాసిటర్ ) ను ఉపయోగించి కొంత డేటాను నిల్వ చేస్తుంది.  ఈ రెంటినీ కలిపి DRAM సెల్‌ అంటారు. కెపాసిటర్ అధిక లేదా స్వల్ప ఛార్జ్ (వరుసగా 1 లేదా 0) కలిగి ఉంటుంది. ట్రాన్సిస్టర్ ఒక స్విచ్ లాగా పనిచేస్తుంది. ఇది చిప్‌లోని కంట్రోల్ సర్క్యూట్రీని కెపాసిటర్ యొక్క ఛార్జ్ స్థితిని చదవడానికి లేదా మార్చడానికి అనుమతిస్తుంది. ఈ రకమైన మెమరీ స్టాటిక్ ర్యామ్ కంటే తక్కువ ఖర్చుతో కూడుకున్నది కాబట్టి, ఆధునిక కంప్యూటర్లలో ఉపయోగించే కంప్యూటర్ మెమరీకి ప్రధాన రూపం ఇదే.

## ఇవి కూడా చూడండి
రీడ్ ఓన్లీ మెమరీ - (ROM)

## మూలాలు

వర్గం:కంప్యూటర్ సంబంధిత వ్యాసాలు
డేటా రకం

కంప్యూటరును మన అవసరం కొరకు, ఆ అవసరానికి సంబంధించిన ప్రోగ్రామును కంప్యూటరుకు అందించాలి. ప్రోగ్రాము వ్రాయటానికి Cobal, Basic, Fortran, Pascal, C, C++ మొదలగు కంప్యూటర్ ప్రోగ్రామింగ్ భాషలు ఉన్నాయి. ఈ కంప్యూటర్ ప్రోగ్రామింగ్ భాషలలో మనకు అనుకూలమైన భాషను ఎన్నుకొని ప్రోగ్రాము వ్రాస్తాము. ప్రోగ్రాము వ్రాయటానికి కొన్ని నియమ నిబంధనలు, ఆ భాషకు అనుకూలమైన **డేటా రకాలు** ఎన్నుకొని ప్రోగ్రాములు వ్రాస్తారు. 

ప్రధానంగా డేటా టైపులు రెండు రకాలు. అవి : 1. న్యూమరిక్ డేటా (Numeric Data) 2. ఆల్ఫా న్యూమరిక్ డేటా (Alpha Numeric Data)

## న్యూమరిక్ డేటా
న్యూమరిక్ డేటా అంటే 0, 1, 2, 3, 4, 5, 6, 7, 8, 9 అనే నంబర్లతోటి ఏర్పాటవుతుంది. న్యూమరిక్ డేటాని మరల పూర్ణసంఖ్యలు Integers అనే తరగతులుగా విభజించవచ్చు. 

Integrers : Integers అంటే వీటిలో అన్ని పూర్ణ సంఖ్యలే ఉంటాయి. వీటినే Whole numbers అని కూడా అంటారు. ఉదాహరణ : 0, +16, -32, +24.

Real Numbers : రియల్ నంబర్లనే సహజ సంఖ్యలు అంటారు. అన్ని రకాల సంఖ్యలు ఈ కోవలోకి వస్తాయి. ఉదాహరణ : 0, +5, 1/4, -9. న్యూమరిక్ డేటాను కంప్యూటర్ గుర్తించినప్పుడు ఆ అంకె ఉన్న స్థానాన్ని బట్టి దాని విలువ ఉంటుంది. ఈ అంకెలతో కూడిన సంఖ్యలతో కూడికలు, తీసివేతలు మొదలగు కాలిక్యులేషన్స్ చేయవచ్చు.

## ఆల్ఫా న్యూమరిక్ డేటా
ఆల్ఫా న్యూమరిక్ డేటాలో ఆల్ఫాబెటిక్ డేటాకి సంబంధించిన అక్షరాలు (a నుండి z వరకు చిన్నవి, A నుండి Z వరకు పెద్దవి) గుర్తులు (?, %, @ మొదలగునవి) అంకెలు (0, 1, 2, 3, 4, 5, 6, 7, 8, 9) కూడా ఉంటాయి. అయితే ఇందులో అంకెలకు స్థాన విలువ ఉండదు. ఈ అంకెలు కూడా సాధారణ అక్షరాలలాగే (Characters) పరిగణించబడతాయి. ఇందులో వచ్చే అంకెలు, సంఖ్యలతో కూడికలు, తీసివేతలు లాంటి లెక్కలు చేయలేము. ఉదాహరణకు : జేమ్స్‌బాండ్ 777, XYZ - 1632, AIW 4289

## మూలాలు
తెలుగువారి సంపూర్ణ పెద్దబాలశిక్ష - గ్రంథకర్త : గాజుల సత్యనారాయణ

వర్గం:కంప్యూటర్ సంబంధిత వ్యాసాలు
ఎన్టీఆర్ గార్డెన్స్

హైదరాబాద్‌లో హుస్సేన్ సాగర్ సరస్సు ప్రక్కన 36 ఎకరాలలో ఒక చిన్న పబ్లిక్, పట్టణ ఉద్యానవనమైన **ఎన్టీఆర్ గార్డెన్స్** ఉంది. 1999 నుంచి ఇది అనేక దశలలో నిర్మితమైంది, ఇది భౌగోళికంగా నగరం మధ్యలో ఉన్న ఒక ప్రధాన ఉద్యానవనం,, బిర్లా మందిర్, నెక్లెస్ రోడ్, లుంబిని పార్క్ వంటివి దీనికి దగ్గరగా ఉన్న ఇతర పర్యాటక ఆకర్షణలు. ఇది ఆంధ్రప్రదేశ్ ప్రభుత్వ సూచనల క్రింద విధులు పాటించే బుద్ధ పూర్ణిమ ప్రాజెక్ట్ ద్వారా నిర్వహించబడుతుంది.

## రొటేటర్‌ టవర్‌
సందర్శకులకు నగరం కనిపించేలా ఎత్త్తెన రొటేటర్‌ టవర్‌ ఈ గార్డెన్‌లో ఏర్పాటు చేశారు. ఇది ఇందులో కూర్చున్న వారిని ఒకటిన్నర నిమిషంలో దాదాపు 70 అడుగుల ఎత్తుకు తీసుకు వెళుతుంది. ఎత్తుకు చేరిన తరువాత 30 సెకెన్ల పాటు చుట్టూ తిరుగుతూ నగర అందాల్ని వీక్షించవచ్చు. మళ్లీ నిమిషమున్నరలో కిందకు చేరుకోవచ్చు. ఒకేసారి 32 మంది వరకు దీనిపై కూర్చొనేందుకు వీలుంటుంది. ఇది ఎక్కిన వారు ప్రత్యేక రుసుం (రూ.25) చెల్లించవలసి ఉంటుంది.

## మూలాలు

వర్గం:హైదరాబాదు పర్యాటక ప్రదేశాలు
నర్సిరెడ్డిపల్లి

**నర్సిరెడ్డిపల్లె,** మార్కాపురం జిల్లా కంభం మండలానికి చెందిన రెవెన్యూయేతర గ్రామం. 

## గ్రామ పంచాయతీ
2013, జూలైలో ఈ గ్రామ పంచాయతీకి నిర్వహించిన ఎన్నికలలో జింకా సరస్వతి సర్పంచిగా ఎన్నికైనారు. 

## ప్రధాన పంటలు
వరి, అపరాలు, కాయగూరలు

## ప్రధాన వృత్తులు
వ్యవసాయం, వ్యవసాయాధారిత వృత్తులు
## మూలాలు


## వెలుపలి లింకులు
బసవ రామ తారకం

**బసవ రామ తారకం** తెలుగు సినిమా నటుడు,  ఆంధ్రప్రదేశ్ రాష్ట్ర మాజీ ముఖ్యమంత్రి నందమూరి తారక రామారావు  మొదటి భార్య. బసవతారకానికి ఎన్.టి.రామారావుతో తో 1942 మే నెలలో వివాహం జరిగింది.  బసవతారకం ఎన్టీఆర్ కి మేనమావ కూతురు. ఈమె 1985లో కాన్సర్ వ్యాధితో మరణించింది. ఆమె క్యాన్సర్ వ్యాధితో మరణించడం వలన ఎన్టీఆర్ కలత చెంది ఆమె జ్ఞాపకార్థం హైదరాబాదులో బసవతారకం ఇండో అమెరికన్ క్యాన్సర్ హాస్పిట‌ల్‌ అండ్ రీసెర్చ్ సెంటర్ ను స్థాపించాడు. .

## వ్యక్తిగత జీవితం

* **పుట్టింది**: తేదీ ఖచ్చితంగా తెలియదు, కానీ 1942లో ఎన్.టి.ఆర్ గారిని పెళ్లి చేసుకున్నారు.
* **పెళ్లి**: 1942 మే నెలలో ఎన్.టి.ఆర్ గారికి వివాహం జరిగింది. ఆమె ఆయనకు **బంధువులే** (అత్తగారి కొడుకు).
* **పిల్లలు**: వారికి కలసి **12 మంది సంతానం** – 8 మంది కుమారులు, 4 మంది కుమార్తెలు.
** ముఖ్యమైన సంతానం:
*** **నందమూరి హరికృష్ణ**
*** **నందమూరి బాలకృష్ణ**
*** **దగ్గుబాటి పురంధేశ్వరి**
*** **నారా భువనేశ్వరి**

## మూలాలు

వర్గం:1985 మరణాలు